title: Miehen kunnia

text: Kustannusyhtiö Kirja ja Kuvan johtaja Kaarlo Auer käy tapaamassa kirjankauppias Anna Vainiota, edesmenneen ystävänsä nimismies Martti Vainion leskeä. Auer tapaa myös Annan ja Martin tyttären, runoja harrastavan Virven ja kauppias Juho Kunnaalan, jonka poika Lauri on Virven poikaystävä. Virve innostuu Auerin vierailusta, sillä yleisen käsityksen mukaan Aueria pidetään nimimerkki Matti M. Suomalana eli menestysromaanin "Miehen kunnia" kirjoittajana. Juho sen sijaan on vähemmän suopea Aueria kohtaan. Hän muistuttaa Aueria eräästä Liisa Mäkelästä, jonka kanssa Auerilla oli kauan sitten lyhyt mutta kiihkeä suhde. Samaan aikaan Auerin vaimo Elvi Auer viettää aikaansa perheen huvilalla Pauli Barckin kanssa. Kaarlo tietää Elvin ja Barckin suhteesta mutta ei välitä, sillä avioliitto on jo romahtamassa. Huvilalla on myös Elvin isä johtaja Grahn, joka vaatii vävypojaltaan tiukempia otteita Elvin suhteen.


title: Miehen kunnia

text: Virve löytää isänsä muistiinpanoista viitteitä, että "Miehen kunnia" saattaa olla tämän kirjoittama. Samaan aikaan Lauri on lähdössä Karjalaan linnoitustöihin ja haluaisi kihlata Virven, mutta tämä haluaa ensin selvittää kirjan oikean kirjoittajan. Syksyllä Virve tutkii isänsä lehtikirjoituksia Helsingin Yliopistolla ja vertaa niiden tyyliä "Miehen kunniaan". Hän kirjoittaa romaaninraakileen "Isäni ystävä oli varas" ja vie sen Auerin luettavaksi. Auer tunnustaa Virvelle Martin olevan kirjan kirjoittaja. Auer tosin huomauttaa, että Virve on kertomuksessaan joutunut jättämään paljon mielikuvituksen varaan, ja kertoo, mitä todella tapahtui. Seuraa takauma vuoteen 1914. Martti ja Kaarlo viettävät huoletonta ylioppilaselämää. Martti on jo tavannut Annan, ja Kaarlolla on kesäromanssi Annan ystävän Liisan kanssa. Kaarlon varsinainen tavoite on rikkaan kustantajasuvun tytär Elvi Grahn. Nimismiehenä toimiva Martti antaa vuonna 1931 "Miehen kunnian" käsikirjoituksen Kaarlolle. Käsikirjoitus todetaan loistavaksi, mutta Kaarlon vaatimuksesta se julkaistaan salanimellä Matti M. Suomala. Juuri ennen romaanin ilmestymistä Martti saa surmansa, ja lupauksensa velvoittamana Kaarlo ei paljasta Marttia kirjoittajaksi. Syntyy käsitys, että Kaarlo Auer on romaanin tekijä. Ulkoista menestystä ihaileva Elvi kiinnostuu Kaarlosta, ja he kihlautuvat. Kaarlo vakuuttaa Elville ja muillekin, ettei ole kirjoittanut romaanin kirjoittaja. Turhaan. Toisaalta Kaarlo käyttää asetelmaa hyväkseen, sillä hän tietää, ettei olisi kelvannut Elvin puolisoksi ilman "Miehen kunnian" kaltaista ansiota.


title: Miehen kunnia

text: Tarinassa palataan kesään 1939. Kaarlo painottaa Virvelle, ettei ole koskaan väittänyt olevansa kirjan kirjoittaja, ei tosin kieltänytkään. Hän antaa Virvelle pankkikirjan, jolle on talletettu romaanin palkkiot. Virve sopii Grahnin kanssa, ettei kirjoittajaa paljasteta. Romaanista otetaan uusin painos. Elvi syyttää Kaarloa petturiksi, ja Grahnin avioliitto on sitä myöten lopussa. Virve ja Kaarlo palaavat Annan luo. Ymmärtäväinen Anna antaa Kaarlolle sekaannuksen anteeksi. Samaan aikaan ylimääräisiin kertausharjoituksiin lähtöä tekevä Lauri arvelee Virven tunteiden viilenneen. Juho kuvittelee, että Virvellä ja Kaarlolla on romanssi ja haluaa tilit selviksi Kaarlon kanssa. Hän paljastaa Kaarlolle, että tämä on Laurin biologinen isä. Laurin äiti Liisa oli ennen kuolemaansa myöntänyt, että kirjailija Suomala on Laurin isä, ja Kaarlo tajuaa tämän tarkoittaneen häntä itseään. Juho selittää Kaarlolle, ettei iäkkäiden miesten ole soveliasta vikitellä nuoria naisia näiden sulhasten ollessa rintamalla. Lopussa Kaarlo ja Juho kohtaavat Virven ja Laurin, jotka astelevat heitä vastaan käsi kädessä.


title: Miehen kunnia

text: "Miehen kunnian" studiokuvat otettiin 23. maaliskuuta 1943 – 9. kesäkuuta 1943 ja ulkokuvat 17. huhtikuuta 1943 – 20. heinäkuuta 1943. Ulkokuvauksia tehtiin Uudessakaupungissa (Vanhan kirkon hautausmaa, Ylinenkatu, Alinenkatu, rautatieasema) ja Helsingissä. Sisäkuvat otettiin Munkkisaaren studioilla sekä Helsingin Yliopiston kirjaston lukusalissa ja Suomen Kansallisteatterin tiloissa.


title: Miehen kunnia

text: "Miehen kunnian" käsikirjoitus arvioitiin hyväksi, mutta loppuselvittelyjä pidettiin hieman ontuvina. Aikalaiskriitikko Olavi Vesterdahl (Aamulehti) sijoitti elokuvan taide- ja viihde-elokuvien välimaastoon. Unhon ohjauksen intensiivisyyttä ja filmaattisuutta kiiteltiin, mutta dramaattisuuden puutetta moitittiin. Paula Talaskivi (Helsingin Sanomat) piti Peronkosken kuvausta tasokkaana ja elokuvan teknistä asua eheänä. Näyttelijöistä eritoten Rinnettä kehuttiin, mutta myös Seikkula sai kiitosta. Nuoren näyttelijättären liikehtimistä pidettiin plastisen kauniina; hänen tyylivaistonsa, ilmeikkyytensä ja viehkeytensä keräsi huomioita.


title: Miehen kunnia

text: Sakari Toiviainen (Ilta-Sanomat) arvioi 1980-luvulla "Miehen kunniaa": " - - paikoin hän [Unho] on saanut kohtauksiin todella tehokasta latausta ja tunnelmaa, lähinnä silloin kun henkilöiden sijasta puhuvat kuvat." Eräs toinen kriitikko kiittää vuonna 2014 elokuvaa hienoksi, vanvaan kuvakerrontaa luottavaksi draamaksi elämän valheesta ja vääristä valinnoista sekä nostaa sen ohjaajan toisen elokuvan "Härmästä poikia kymmenen" rinnalle Unhon merkittävimmäksi teokseksi.


title: Miehen kunnia

text: "Miehen kunniaan" kuvattiin Helsingin yliopiston kirjaston edustalla kohtaus, jossa olivat mukana Maj-Lis Häyrynen, Mailis Laaksonen ja Rauha Rentola, mutta se leikattiin pois lopullisesta versiosta. Leikattuun osuuteen sisältyi repliikki, jossa viitattiin Laurin ja erään Marjatan suhteeseen. Esitysversiossa on Virven Marjatasta Laurille esittämä huomautus, joka näin ollen jäi hieman irralliseksi. Virveä lapsena näytellyt 12-vuotias Suvi Orko oli Suomi-Filmin tuotantopäällikön, sittemmin pääjohtajan, tytär. "Miehen kunnian" katsojaluvut olivat kutakuinkin vuoden 1943 keskitasoa.


title: Adventin aikaa

text: Adventin aikaa on Viipurin Lauluveikkojen studiolevy vuodelta 2003.


title: Yhä kohoaa tuttu torni

text: Yhä kohoaa tuttu torni on Viipurin Lauluveikkojen studiolevy vuodelta 2007.Karjala-Lehden arvostelu levystä Yhä kohoaa tuttu torni... Viipurin Lauluveikkojen tiedotearkistossa.


title: Oshiya

text: Oshiya () on työntekijä, joka mahduttaa ihmisiä junaan aamun ja illan ruuhka-aikaan Japanissa.


title: Tommy Kono

text: Tamio ”Tommy” Kono (27. kesäkuuta 1930 Sacramento, Kalifornia – 24. huhtikuuta 2016 Honolulu, Havaiji) oli yhdysvaltalainen painonnostaja ja olympiavoittaja.


title: Tommy Kono

text: Tommy Kono voitti Helsingin 1952 olympialaisissa kultaa kevyessä sarjassa (alle 67,5 kg) tuloksella 362,5 kg. Hän punnersi tuloksekseen 105 kg, tempasi maailmanennätyksen 117,5 kg ja työnsi 140 kg. Melbournen 1956 olympialaisissa hän kilpaili raskaassa keskisarjassa (alle 82,5 kg) ja voitti kultaa maailmanennätystuloksella 447,5 kg (punnerrus 140 kg, tempaus 132,5 kg, työntö 175 kg). Rooman 1960 olympialaisissa hän saavutti keskisarjassa (alle 75 kg) hopeaa tuloksella 427,5 kg (punnerrus 140 kg, tempaus 127,5 kg, työntö 160 kg); Neuvostoliiton Aleksandr Kurinov voitti hänet 10 kiloa paremmalla tuloksella.


title: Tommy Kono

text: Kono voitti maailmanmestaruuden keskisarjassa vuosina 1953, 1957, 1958 ja 1959 sekä raskaassa keskisarjassa vuosina 1954 ja 1955. Hän saavutti vielä raskaassa keskisarjassa MM-pronssia vuonna 1961 ja MM-hopeaa vuonna 1962.


title: Tommy Kono

text: Kono kilpaili myös kehonrakentajana ja voitti AAU:n Mr. Universe -tittelin vuosina 1954, 1955 ja 1957.


title: Brütal Legend

text: Brütal Legend on Double Fine Productionsin kehittämä ja Electronic Artsin julkaisema heavy metal-teemainen seikkailu- ja strategiapeli. Peli julkaistiin PlayStation 3 ja Xbox 360 -konsoleille. Alun perin Vivendi Gamesin piti julkaista peli, mutta yhtiön fuusio Activisionin kanssa pudotti pelin pois heidän julkaisulistoiltaan, joten EA julkaisi pelin.


title: Brütal Legend

text: Pelin päähahmona toimii Jack Blackin ääntämä Eddie Riggs, joka joutuu heavy metal -teemaiseen fantasiamaailmaan. Pelissä esiintyy samaisesta musiikkigenrestä tuttuja nimiä, kuten Lemmy Kilmister, Rob Halford, Ozzy Osbourne ja Lita Ford. Pelin ääninäyttelijöissä on muitakin julkisuuden henkilöitä, kuten Tim Curry.


title: Brütal Legend

text: Osa pelissä esiintyvistä hahmoista on suunniteltu elävän esikuvan pohjalta kuten "The Kill Master" (Lemmy Kilmister) ja "The Guardian of Metal" (Ozzy Osbourne).


title: Brütal Legend

text: Peli yhdistää avoimen pelimaailman toimintaseikkailuun ja RTS-pelaamisen.


title: Brütal Legend

text: Tim Schaferin mukaan peli oli suunniteltu reaaliaikaisena strategiana alusta lähtien.


title: Brütal Legend

text: Pelissä on rytmipelin tyyppisiä minipelejä, joissa päähahmon on soitettava kitarasoolo.


title: Brütal Legend

text: Peli on voittanut Interactive Achievement Awards -palkinnon kategoriassa "Vuoden strategia/simulaatiopeli (Strategy/Simulation Game of the Year)".


title: Brütal Legend

text: Jack Black on voittanut Spike Video Game Awards -palkinnon kategoriassa "Best Voice" roolistaan Eddie Riggsinä. Peli oli myös ehdolla "Best Soundtrack" ja "Best Cast" -kategorioissa.


title: Brütal Legend

text: Pelin Windows-versiolla on 80/100 pistettä Metacritic-kerääjäsivustolla.


title: Brütal Legend

text: Pelin ääniraita sisältää 108 kappaletta metallimusiikkia tunnetuilta artisteilta ja yhtyeiltä kuten Judas Priest, Motörhead ja Ozzy Osbourne.


title: Brütal Legend

text: Lisäksi pelissä on Peter McConnellin peliin säveltämää musiikkia. Pelin suunnittelija Tim Schafer kertoo halunneensa peliin myös Metallican ja AC/DC:n musiikkia mutta lisensointikustannukset olivat liian korkeat.


title: Kohottakaa riemuhuuto

text: Kohottakaa riemuhuuto on Viipurin Lauluveikkojen studiolevy vuodelta 1997.


title: Muhojoki

text: Muhojoki on Iin kunnassa sijaitseva joki. Se virtaa kokonaisuudessaan Iin kunnan alueella ja laskee Perämereen hieman toistakymmentä kilometriä Iistä pohjoiseen Muhoperässä. Muhosuolta ja -lammelta on jokea pitkin merelle matkaa parisenkymmentä kilometriä. Korkeuseroa tällä matkalla kertyy yli neljäkymmentä metriä. Asutusta Muhojoen varrelle on keskittynyt varsin vähän.


title: Walibi Holland

text: Walibi Holland on huvipuisto Alankomaissa. Se sijaitsee Biddinghuizenissa Flevolandin maakunnassa. Huvipuiston nimiä ovat olleet "Walibi World", "Six Flags Holland", "Walibi Flevo" ja aikaisempi teemapuiston nimi "Flevohof".


title: Walibi Holland

text: Alun perin nimellä "Flevohof" tunnetussa teemapuistossa esiteltiin maataloutta ja tilanpitoa. Kun "Flevohof" meni konkurssiin vuonna 1993, Walibi Group osti yrityksen ja sen nimeksi muutettiin "Walibi Flevo". Siitä lähtien sen toimenkuva on ollut huvipuisto. Tämän puiston osti Premier Parks Inc. vuonna 1998, ja nimeksi vaihtui vuonna 2000 "Six Flags Holland". Nimi Walibi World oli käytössä vuodesta 2005 vuoteen 2010. Nykyinen nimi otettiin käyttöön vuoden 2011 alussa. Useimmat laitteet, kuten vuoristorata, ovat peräisin "Six Flags" ja "Walibi Flevo" -ajoilta. Viime vuosina puisto on yrittänyt mainostaa itseään perhepuistona.


title: Walibi Holland

text: Walibi Hollandissa on seitsemän vuoristorataa, joista suurin, nopein ja pisin on "Goliath".


title: Käyn Luojalle laulamaan

text: Käyn Luojalle laulamaan on Viipurin Lauluveikkojen studiolevy vuodelta 1992.


title: Christophe Galtier

text: Christophe Galtier (s. 28. elokuuta 1966) on ranskalainen jalkapallovalmentaja ja entinen puolustaja. Joulukuusta 2017 lähtien hän on toiminut Lille OSC:n päävalmentajana.


title: Christophe Galtier

text: Galtier aloitti peliuransa Olympique de Marseillessa 1985. Peliaika suurseurassa oli kuitenkin kortilla ja 1987 hän siirtyi Lilleen. Hän haki peliaikaa useista seuroista läpi 1990-luvun ja palasi takaisin Marseilleen tammikuussa 1995. Tälläkin kertaa pesti jäi pariin kauteen ja 1997 hän siirtyi italialaiseen AC Monzaan. Yhden Italian-kauden jälkeen hän jatkoi uraansa kiinalaisessa Liaoning Yuandongissa, jossa lopetti aktiiviuransa 33-vuotiaana 1999.


title: Christophe Galtier

text: Maajoukkuetasolla Galtier ei koskaan pelannut Ranskan A-maajoukkueessa, mutta oli voittamassa Euroopan mestaruutta 1988 alle 21-vuotiaiden kisoissa.


title: Christophe Galtier

text: Valmennusurallaan Galtier on toiminut pitkään Alain Perrinin apuvalmentajana. Ura alkoi kuitenkin Olympique de Marseillessa joulukuussa 1999 Bernard Casonin aisaparina. Hän toimi vuosituhannen vaihteessa turbulentissa OM:ssä myös Abel Bragan ja Javier Clementen valmennustiimeissä.


title: Christophe Galtier

text: Joulukuussa 2001 Galtier siirtyi kreikkalaisen Aris FC:n päävalmentajaksi. Pesti jäi kuitenkin lyhyeksi ja hän sai potkut jo toukokuussa 2002. Tämän jälkeen hän toimi kaksi vuotta SC Bastiassa Gérard Gilin aisaparina, kunnes aloitti yhteistyön Perrinin kanssa Al Ainissa. Sittemmin kaksikko valmensi Portsmouthia, FC Sochaux'ta ja Olympique Lyonnais'ta. Yhteistyön suurimmat hedelmät ovat Coupe de Francen voitto 2007 ja Ranskan mestaruus 2008.


title: Christophe Galtier

text: Marraskuussa 2008 kaksikko siirtyi AS Saint-Étiennen peräsimeen. He pelastivat seuran putoamiselta Liguestä, mutta menestys jäi muutoin heikoksi. Joulukuussa 2009 Perrin sai potkut tehtävistä ja Galtier nousi seuran päävalmentajaksi pelastamaan seuraa jälleen putoamasta. Galtier onnistui tavoitteessaan, kun ASSE oli liigassa 17. ja varmisti niukasti säilymisensä. Kaudella 2010/11 Galtier nosti joukkueensa jo kymmenenneksi ja kaudella 2011/12 seura taisteli jopa paikasta europeleihin. Lopulta joukkueen oli tyytyminen seitsemänteen tilaan ja paikka europeleissä jäi neljän pisteen päähän. Galtierin pitkäjännitteinen työ palkittiin lopulta kaudella 2012/13, kun ASSE taisteli menestyksekkäästi europelipaikasta. Joukkue voitti keväällä Coupe de la Liguen mestaruuden kukistamalla loppuottelussa Stade Rennais'n 1-0. Pokaali oli ASSEn ensimmäinen mestaruus sitten vuoden 1980/81 liigamestaruuden. Liigassa ASSE menestyi myös hyvin ja oli lopulta viides. Ranskan pelaajayhdistys UNFP valitsi Galtierin kauden jälkeen liigan parhaaksi valmentajaksi yhdessä Carlo Ancelottin kanssa.


title: Christophe Galtier

text: Kaudella 2013/14 Galtier jatkoi loistavaa työtään ASSE:n peräsimessä ja kausi päättyi liigassa neljänteen sijaan, mikä oli seuran paras sijoitus sitten kauden 1987/88. Eurooppa-liigassa joukkueen pelit päättyivät ennen aikojaan jo karsinnoissa, kun Esbjerg fB oli vahvempi yhteismaalein 5–3. Kahdella seuraavalla kaudella ASSE pelasi jälleen vahvasti ja sijoittui liigan kärkipäähän ollen viides ja kuudes. Europeleissäkin tuli jo parempaa tulosta, kun kaudella 2014/15 ASSE eteni Eurooppa-liigan lohkovaiheeseen ja kausilla 2015/16 sekä 2016/17 pudotuspeleihin saakka. Toukokuussa 2017 Galtier ilmoitti jättävänsä ASSE:n kauden jälkeen. Galtierin viimeinen kausi ASSE:n peräsimessä päättyi liigan kahdeksanteen sijaan, mikä oli seuran huonoin sijoitus Galtierin alaisuudessa kuuteen vuoteen.


title: Christophe Galtier

text: Joulukuussa 2017 Galtierista tuli Ligue 1:n häntäpäähän juuttuneen Lille OSC:n päävalmentaja.


title: Norbert Schemansky

text: Norbert Schemansky (30. toukokuuta 1924 Detroit, Michigan – 7. syyskuuta 2016 Dearborn, Michigan) oli yhdysvaltalainen painonnostaja ja olympiavoittaja. Hän oli ensimmäinen neljissä olympialaisissa mitaleille yltänyt painonnostaja.


title: Norbert Schemansky

text: Schemansky saavutti Lontoon 1948 olympialaisissa hopeaa raskaassasarjassa (yli 82,5 kg) tuloksella 425 kg. Hän punnersi tuloksekseen 122,5 kg, tempasi 132,5 kg ja työnsi 170 kg. Helsingin 1952 olympialaisissa hän voitti kultaa kevyessä raskaassasarjassa (alle 90 kg) maailmanennätystuloksella 445 kg. Hän punnersi 127,5 kg sekä teki maailmanennätykset 140 kg tempauksessa ja 177,5 kg työnnössä. Rooman 1960 olympialaisissa hän saavutti raskaassasarjassa (yli 90 kg) pronssia tuloksella 500 kg (punnerrus 170 kg, tempaus 150 kg, työntö 180 kg). Tokion 1964 olympialaisissa hän saavutti raskaassasarjassa toistamiseen pronssia tuloksella 537,5 kg (punnerrus 180 kg, tempaus 165 kg, työntö 192,5 kg).


title: Norbert Schemansky

text: Schemansky voitti maailmanmestaruuden kevyessä raskaassasarjassa (alle 90 kg) vuosina 1951 ja 1953 sekä raskaassasarjassa (yli 90 kg) vuonna 1954. Hän saavutti raskaassasarjassa MM-hopeaa vuosina 1947, 1962 ja 1963.


title: Isaac Berger

text: Isaac Berger (s. 16. marraskuuta 1936 Jerusalem) on entinen israelilaissyntyinen, yhdysvaltalainen painonnostaja ja olympiavoittaja.


title: Isaac Berger

text: Berger voitti Melbournen 1956 olympialaisissa kultaa höyhensarjassa (alle 60 kg) maailmanennätystuloksella 352,5 kg. Hän punnersi tuloksekseen 107,5 kg, tempasi 107,5 kg ja työnsi 137,5 kg. Rooman 1960 olympialaisissa hän saavutti höyhensarjassa hopeaa tuloksella 362,5 kg, joka oli 10 kiloa heikompi kuin neuvostoliittolaisen Jevgeni Minajevin voittotulos. Berger punnersi 117,5 kg, tempasi 105 kg ja työnsi 140 kg. Tokion 1964 olympialaisissa hän saavutti höyhensarjassa hopeaa tuloksella 382,5 kg. Hänen punnerrustuloksensa 122,5 kg ja työntötuloksensa 152,5 kg olivat samat kuin kultaa voittaneen japanilaisen Yoshinobu Miyaken, mutta tempauksessa Berger sai tulokseksi vain 107,5 kg ja hävisi Miyakelle 15 kiloa.


title: Isaac Berger

text: Berger voitti maailmanmestaruuden höyhensarjassa vuosina 1958 ja 1961. Hän saavutti MM-hopeaa vuosina 1959 ja 1963 sekä MM-pronssia vuonna 1957.


title: Mika Lähderinne

text: Mika Lähderinne (s. 8. toukokuuta 1980, Kiuruvesi) on suomalainen entinen jalkapalloilija ja jalkapallovalmentaja, joka toimii päävalmentajana Ykkösen AC Oulussa. Lähderinne päätti pelaajauransa kauden 2013 jälkeen.


title: Mika Lähderinne

text: Lähderinne pelasi Veikkausliigassa KuPS:in, TP-47:n ja AC Oulun riveissä yhteensä 30 ottelua. Lisäksi hän pelasi Ykkösessä yli 100 ottelua. Valmentajana hän on toiminut PK-37:ssa, Jipossa, KuPS:in junioreissa sekä AC Oulussa.


title: Mika Lähderinne

text: Mika Lähderinteen pelaajaura aikuisten tasolla alkoi kaudella 1996 KiuPa:n riveissä Kolmosessa. Lähderinne pelasi kauden 1999 Kakkosen PK-37:ssa, ja kaudeksi 2000 hän siirtyi Ykkösessä pelanneen KuPS:in riveihin. KuPS nousi Veikkausliigaan kaudeksi 2001, ja Lähderinne debytoi liigassa 1. heinäkuuta 2001 ottelussa KuPS–FC Inter. Debyyttiottelu jäi kuitenkin kauden ainoaksi liigapeliksi ja Lähderinne vietti suurimman osan kaudesta lainalla Kakkosessa.


title: Mika Lähderinne

text: Lähderinne pelasi kaudet 2002–2003 Kakkosessa PK-37:ssa ja Warkaus JK:ssa sekä kauden 2004 jälleen KuPS:issa Ykkösessä. Kaudeksi 2005 hän siirtyi Veikkausliigassa pelanneen TP-47:n riveihin. Lähderinne pelasi kaudella 2005 yhteensä 15 liigaottelua. TP-47 jäi liigassa viimeiseksi ja putosi kauden päätteeksi Ykköseen. Liigakauden jälkeen Lähderinne siirtyi Ykkösessä pelanneeseen Jippoon, jossa hän pelasi kolmen kauden aikana yhteensä 69 ottelua.


title: Mika Lähderinne

text: Lähderinne siirtyi kaudeksi 2009 Ykkösen KPV:hen. KPV oli sarjassa toinen ja pääsi pelaamaan liigakarsintaa. Veikkausliigassa pelannut JJK voitti kuitenkin KPV:n karsinnassa. Lähderinne pelasi kaudella 2009 yhteensä 24 Ykkösen ottelua ja hän voitti Ykkösen Veikkauspörssin. Kaudeksi 2010 Lähderinne siirtyi Veikkausliigaan nousseeseen AC Ouluun, jonka riveissä hän pelasi 14 liigaottelua. Lähderinne jatkoi AC Oulussa myös seuraavalla kaudella vaikka seura jäi ilman liigalisenssiä ja joukkue pudotettiin Ykköseen. Lähderinne pelasi kaudet 2012–2013 Kakkosessa PK-37:ssa, jonka jälkeen hän päätti pelaajauransa.


title: Mika Lähderinne

text: Mika Lähderinteen valmentajaura alkoi kaudella 2012, kun hänet nimitettiin Kakkosen PK-37:n pelaajavalmentajaksi. Kahden kauden ja pelaajauran päättymisen jälkeen Lähderinne siirtyi kaudeksi 2014 Ykkösessä pelanneen Jipon päävalmentajaksi. JIPPO oli kaudella 2014 Ykkösessä toiseksi viimeinen ja joukkue putosi Kakkoseen. Kaudet 2015–2017 Lähderinne valmensi KuPS:in A- ja B-junioreita.


title: Mika Lähderinne

text: Lähderinne siirtyi lokakuussa 2017 Ykkösen AC Oulun päävalmentajaksi 1+2 -vuotisella sopimuksella.


title: Laatokka (albumi)

text: Laatokka on Viipurin Lauluveikkojen studiolevy vuodelta 1975.


title: Oomme Karjalaa muistaneet

text: Oomme Karjalaa muistelleet on Viipurin Lauluveikkojen studiolevy vuodelta 1984.


title: Charles Vinci

text: Charles Thomas Vinci Jr. (28. helmikuuta 1933 Cleveland, Ohio – 13. kesäkuuta 2018) oli yhdysvaltalainen painonnostaja ja kaksinkertainen olympiavoittaja. Hän kilpaili kärpässarjassa eli alle 56-kiloisissa, joka hänen aktiivivuosinaan oli kevyin painoluokka. Vielä lähes 50 vuotta jälkimmäisen olympiavoittonsa jälkeen hän on viimeisin yhdysvaltalainen painonnoston olympiakultaa voittanut mies; naisista olympiavoittoon on sittemmin yltänyt Tara Nott vuonna 2000.


title: Charles Vinci

text: Vinci voitti Melbournen 1956 olympialaisissa kultaa kärpässarjassa maailmanennätystuloksella 342,5 kg. Hän punnersi tuloksekseen 105 kg, tempasi 105 kg ja työnsi 132,5 kg. Rooman 1960 olympialaisissa hän voitti kultaa tuloksella 345 kg. Hän paransi Melbournen tempaustulostaan 2,5 kilolla ja sai muissa nostomuodoissa saman tuloksen kuin neljä vuotta aiemmin.


title: Charles Vinci

text: Vinci saavutti MM-kilpailuissa hopeaa vuosina 1955 ja 1958.


title: Heterobathmia

text: Heterobathmia on pieni, vain muutaman lajin käsittävä perhossuku ja alkeellisen "Heterobathmiina"-alalahkon ainoa suku.


title: Heterobathmia

text: Suvun perhoset ovat pieniä, Etelä-Amerikan eteläosissa tavattavia metallinkiiltoisia perhosia. Lajit muistuttavat suuresti leukaperhosia, joihin kuuluvaksi ryhmä ne alun perin katsottiinkin, kunnes poikkeavuudet toukkavaiheen kehityksessä johtivat ryhmän erottamiseen omaksi alalahkokseen. Suuosat ovat purevat eikä suvun perhosilla ole kehittyneemmille perhosryhmille ominaista imukärsää. Myös suun rakenteissa on pieniä eroja leukaperhosiin nähden.


title: Heterobathmia

text: Aikuiset perhoset ovat aktiivisia päiväsaikaan ja käyttävät ravinnokseen "Nothofagus"-suvun puiden siitepölyä.


title: Otto le Roi

text: Otto le Roi (28. marraskuuta 1878 Zweibrücken – 11. lokakuuta 1916) oli saksalainen eläintieteilijä.


title: Otto le Roi

text: Otto le Roin suku oli muuttanut Ranskasta. Roi opiskeli lääkealaa Bonnin yliopistossa, josta valmistui 1904. Hänen intohimonsa oli kuitenkin eläintiede, josta hän väitteli tohtoriksi 1906. Väitöksen aiheena olivat siimajalkaisten loiset. Le Roi toimi Alexander Koenigin assistenttina Huippuvuorille suuntautuneella tutkmusretkellä 1907–1908. Roi kirjoitti lintuja käsittelevän osan sekä hieman hyönteisistä ja kasveista retken matkakertomukseen "Avifauna Spitzbergensis Forschungsreisen nach der Bären-Insel und dem Spitzbergfen-Archipel, mit ihren Faunistischen und floristischen Ergebnissen" (W. Büxenstein, Berliini 1911).


title: Otto le Roi

text: Roi kuvaili käpytikan ("Dendrocopos major") alalajin "thanneri" vuonna 1911.


title: Wolmanin tauti

text: Wolmanin tauti on varhain kuolemaan johtava lysosomaalinen kertymäsairaus. Se aiheuttaa muun muassa hepatosplenomegaliaa, steatorreaa ja anemiaa. Sairaus johtuu happaman lipaasin puutoksesta. LIPA-geenin perinnöllisten mutaatioiden aiheuttama sairaus johtaa vaikeaan aliravitsemustilaan. Tauti on todettavissa arviolta yhdellä 350 000:sta vastasyntyneestä.


title: Elisa Salo

text: Elisa Sini Maria Salo (s. 18. huhtikuuta 1978) on suomalainen näyttelijä, tanssija ja käsikirjoittaja, lisäksi hänen erityisosaamiseensa kuuluu capoeira.


title: Elisa Salo

text: Teatterin puolella Salo on näytellyt Heinähattua Tampereen Työväen Teatterin näytelmässä "Heinähattu, Vilttitossu ja Pamela-täti", jossa Vilttitossun roolissa nähtiin Mervi Takatalo. Salo on käsikirjoittanut nuortennäytelmän nimeltä "Räjähdysvaara" Ahaa Teatteriin vuonna 2007, lastennäytelmän "Iik, hammaspeikko" sekä "Naurutalo -näytelmän". Televisiorooleista tunnetuin on Sepän Liisan eli Liisa Aaronintyttären rooli televisiosarjassa, "Hovimäki".


title: Elisa Salo

text: Hän on koulutukseltaan näyttelijä ja teatteritaiteen maisteri, joksi hän valmistui Tampereen Yliopiston näyttelijäntyön laitokselta vuonna 2004.


title: Kohtaamispaikka

text: Kohtaamispaikaksi kutsutaan kaikille kansalaisille avointa, mahdollisesti jollekin ihmisryhmälle suunnattua, tilaa, jonka pääasiallisena tarkoituksena on tarjota kansalaisille mahdollisuus vapaamuotoiseen kohtaamiseen. Kohtaamispaikkoja ylläpitävät usein järjestöt, kunnat ja/tai seurakunnat.


title: Kohtaamispaikka

text: Osa kohtaamispaikoista on tarkoitettu yleisesti kaikille kansalaisille ja osa taas on suunnattu palvelemaan joidenkin erityisryhmien, esimerkiksi mielenterveyskuntoutujien, työttömien tai vammaisten henkilöiden tarpeita. Ihmiset hakeutuvat kohtaamispaikkoihin paitsi tapaamaan muita ihmisiä myös saamaan konkreettista apua ja tukea tai auttamaan muita.


title: Kohtaamispaikka

text: Kohtaamispaikkojen tarkkaa lukumäärää Suomessa ei tiedetä. Jonkinlaisia viitteitä antaa Kansalaisareenan ylläpitämä rekisteri, jossa on tällä hetkellä yli 200 kohtaamispaikan tiedot.


title: Kohtaamispaikka

text: Kohtaamispaikkojen edustajat, sekä työntekijät että vapaaehtoiset, kokoontuvat vuosittain valtakunnalliseen kohtaamispaikkojen seminaariin. Vuonna 2017 seminaari järjestetään Savonlinnassa.


title: Area 51 (vuoden 2005 videopeli)

text: Area 51 on Midway Gamesin kehittämä ja vuonna 2005 julkaisema ensimmäisen persoonan ammunta- ja selviytymiskauhupeli. Peli on julkaistu PlayStation 2:lle, Xboxille ja Windowsille.


title: Area 51 (vuoden 2005 videopeli)

text: Pelattavan hahmon ääninäyttelijänä on David Duchovny. Pelin kaksi muuta merkittävää näyttelijää ovat Powers Boothe ja Marilyn Manson.


title: Area 51 (vuoden 2005 videopeli)

text: Pelin päähenkilö on Ethan Cole, HazMat Bravo -tiimin jäsen, joka on lähetetty Area 51:lle selvittämään jonkinlaisen alien-viruksen leviämisen syytä ja löytämään HazMat Delta -tiimi, joka on myös Area 51:llä taistelemassa virusta vastaan. Virus on saastuttanut henkilökuntaa ja tehnyt heistä verenhimoisia mutantteja.


title: Posse (lyhytelokuva)

text: Posse on suomalainen lyhytelokuva vuodelta 2009. Elokuvan ohjasi Aleksi Salmenperä ja käsikirjoitti Kari Hotakainen. Pääosassa esiintyivät Antti Virmavirta, Pertti Sveholm ja Pirjo Lonka.


title: Copa Interamericana

text: Copa Interamericana oli CONMEBOLin vuosina 1968–1998 järjestämä jalkapallokilpailu, jossa kohtasivat Copa Libertadoresin ja CONCACAF Champions' Cupin voittajat. Kilpailua ei pelattu säännöllisesti vuosittain; esimerkiksi vuosina 1981–1984 sitä ei järjestetty lainkaan. Viimeisen kerran cup pelattiin vuonna 1998, jolloin yhdysvaltalainen DC United voitti brasilialaisen Vasco da Gaman kahden ottelun yhteistuloksella 2–1. Sittemmin kilpailu lopetettiin ja CONCACAFin joukkueet alkoivat ottaa osaa CONMEBOLin järjestämiin kilpailuihin.


title: Helmimuurat

text: Helmimuurat ("Hylophylax") on puumuurien heimoon kuuluva varpuslintusuku. Helmimuurien sukuun kuuluu BirdLifen mukaan 3 lajia.


title: Luettelo Norjan sarjoissa pelanneista suomalaisista jalkapalloilijoista

text: Tämä on luettelo Norjan sarjoissa pelanneista suomalaisista jalkapalloilijoista. Pelaajista on mainittu kaikki heidän norjalaisseuransa sekä sarjakaudet. Ne pelaajat, jotka ovat pelanneet sekä ylimmällä että alemmilla tasoilla, on mainittu vain ylimmällä tasolla pelanneiden listassa. Siinä tapauksessa myös pelaajan alemman sarjatason seurat on mainittu, ja niiden seurojen nimet, joiden kanssa pelaaja on pelannut ylimmällä sarjatasolla, on vahvennettu.


title: Eero Nikkarinen

text: Eero Nikkarinen (s. 24. maaliskuuta 1963) on suomalainen entinen pääsarjatason koripallovalmentaja.


title: Eero Nikkarinen

text: Nikkarinen on toiminut päävalmentajana SM-tasolla Helsingin NMKY:ssä kaksi kautta vuosina 1996–1998. I-divisioonassa hän toimi Rekolan Urheilijoiden valmentajana ennen siirtymistään pääsarjaan Team Componentaan. 13. joulukuuta 2007 Componenta ilmoitti vapauttavansa toistaiseksi Nikkarisen tehtävästään joukkueen huonon menestyksen takia. Nikkarinen ei ollut kuitenkaan väliaikaiseen erottamiseen tyytyväinen vaan irtisanoutui Componentan päävalmentajan pestistä ja jätti käräjäoikeuteen vaatimuksen vahingonkorvauksesta. Vahingonkorvausta Nikkarinen haki, koska hän koki Componentan rikkoneen työsopimuslakia estämällä työntekijäänsä tekemästä työtään. Hän voitti kiistan ja Team Componenta tuomittiin maksamaan hänelle 60 000 euron korvaukset.


title: Agathiphaga

text: Agathiphaga on kaksi lajia käsittävä perhossuku ja perhosten "Aglossata"-alalahkon ainoa suku. Suvun kuvasi tieteelle Lionel Jack Dumbleton vuonna 1952.


title: Agathiphaga

text: "Agathiphaga"-lajeja pidetään toiseksi alkeellisimpana perhosryhmänä heti leukaperhosten jälkeen. Leukaperhosten tapaan "Agathiphaga"-lajeilla ei ole imukärsää vaan epäsymmetriset, purevat suuosat. Lajien levinneisyys kattaa alueen, joka ulottuu itäisestä Australiasta Vanuatulle, Salomonsaarille ja Fidžille saakka. Toukat elävät kaurien ("Agathis") siementen sisällä, mistä tulee suvun ”kaurinsyöjää” merkitsevä tieteellinen nimi. Lajeja tunnetaan toistaiseksi kaksi, "Agathiphaga vitiensis", jonka toukat elävät "Agathis macrophyllan" ja "Agathiphaga queenslandensis", jonka toukat elävät "Agathis robustan" siemenissä. Toukka myös koteloituu siemenen sisään. "Agathiphaga"-toukkien vihollisia ovat ainakin loispistiäiset.


title: Agathiphaga

text: Toukat voivat vaipua diapaussiin jopa 12 vuoden ajaksi, mikä luultavasti on mahdollistanut lajien leviämisen Tyynen valtameren saarille kelluvien siementen sisällä.


title: Scott McCord

text: Scott McCord (s. 19. huhtikuuta 1971 Camden, Lontoo, Yhdistynyt kuningaskunta) on englantilais-kanadalainen näyttelijä ja blueslaulaja, joka tunnetaan paremmin äänirooleistaan animaatioissa "Yin Yang Yo!", "Ruby Gloom", "Total Drama Island" ja "Bakugan". Hän on esiintynyt myös televisiosarjoissa ja elokuvissa kuten "Jailbite", "The Eleventh Hour", "16 Blocks" ja "Hetkessä tähdeksi".


title: Louie Donowa

text: Brian Louie Donowa (s. 24. syyskuuta 1964) on entinen englantilainen jalkapalloilija. Hän pelasi kotimaassaan muun muassa Norwichissa, Stokessa, Ipswichissä ja Birminghamissa. Ulkomailla hän pelasi Espanjassa Deportivossa, Alankomaissa Willem II:ssa sekä Suomessa FC Interin paidassa Ykköstä kaudella 1998.


title: Atomhenge Records

text: Atomhenge Records on vuonna 2008 perustettu levy-yhtiö, joka on keskittynyt Hawkwind-yhtyeen vuosien 1976-1997 albumien uudelleenjulkaisuihin. Se on julkaissut myös Hawkwindin jäsenten sooloalbumien remasteroituja versioita. Yhtiö on Cherry Red Recordsiin kuuluvan Esoteric Recordsin alamerkki.


title: West Valley City

text: West Valley City on kaupunki Yhdysvalloissa, Utahin osavaltiossa. Se on kasvanut kiinni Salt Lake Cityyn. Heinäkuussa 2008 West Valley Cityssä oli noin 123 000 asukasta, mikä tekee siitä Utahin toiseksi suurimman kaupungin.


title: West Valley City

text: West Valley City muodostettiin vuonna 1980 yhdistämällä Grangerin, Hunterin ja Redwoodin pikkukaupungit. Uuden kaupungin väkiluku oli noin 72 500.


title: Pikaluistelu talviolympialaisissa 2010

text: Vancouverin talviolympialaisissa 2010 kilpailtiin pikaluistelussa 13.–27. helmikuuta. Kilpailupaikkana toimi Richmond Olympic Oval. Kilpailulajeja oli yhteensä 12, kuusi kummallekin sukupuolelle.


title: Pikaluistelu talviolympialaisissa 2010

text: 15. helmikuuta


title: Pikaluistelu talviolympialaisissa 2010

text: 17. helmikuuta


title: Pikaluistelu talviolympialaisissa 2010

text: 20. helmikuuta


title: Pikaluistelu talviolympialaisissa 2010

text: 13. helmikuuta


title: Pikaluistelu talviolympialaisissa 2010

text: 23. helmikuuta


title: Pikaluistelu talviolympialaisissa 2010

text: 27. helmikuuta


title: Pikaluistelu talviolympialaisissa 2010

text: 16. helmikuuta


title: Pikaluistelu talviolympialaisissa 2010

text: 18. helmikuuta


title: Pikaluistelu talviolympialaisissa 2010

text: 21. helmikuuta


title: Pikaluistelu talviolympialaisissa 2010

text: 14. helmikuuta


title: Pikaluistelu talviolympialaisissa 2010

text: 24. helmikuuta


title: Rantamuurat

text: Rantamuurat ("Hypocnemoides") on puumuurien heimoon kuuluva varpuslintusuku. Rantamuurien sukuun kuuluu BirdLifen mukaan kaksi lajia.


title: Paul Joseph Cohen

text: Paul Joseph Cohen (1934–2007) oli yhdysvaltalainen matemaatikko. Hänet tunnetaan kontinuumihypoteesiin liittyvistä tutkimuksistaan.


title: Paul Joseph Cohen

text: Cohen sai kaksi merkittävää palkintoa, Fieldsin mitalin vuonna 1966 ja Amerikan Matemaattisen seuran Bôcher-palkinnon vuonna 1964.


title: Fagervikin kartano

text: Fagervikin kartano sijaitsee Fagervikin kylässä Inkoossa. Kartanon päärakennus, jonka on suunnitellut arkkitehti C. F. Schröder, valmistui vuonna 1773. Kartano suojeltiin Uudenmaan lääninhallituksen päätöksellä 1992.


title: Fagervikin kartano

text: Fagervikin puisto on perustettu 1700-luvulla. Kartanon pohjoispuolella puisto on laaja, englantilaistyyppinen maisemapuisto ja kartanon eteläpuolella puisto on hoidetumpi, lähinnä barokkityylinen muotopuutarha, jossa sijaitsee mm. komea suihkulähde ja uusgoottilainen, kunnostettu kasvihuone. Vaativien kasviharvinaisuuksien kasvatukseen viehättyneen Fridolf Hisingerin aikaan Fagervikissa oli omat huoneensa muun muassa ananaksen, orkideoiden, kamelioiden ja palmujen kasvatukseen. Parhaimmillaan orkideahuoneessa oli 45 eri lajiketta.


title: Char 2C

text: Char 2C(myös nimellä FCM 2C) oli raskas panssarivaunu, joka suunniteltiin Ranskassa ensimmäisen maailmansodan aikana. Siitä oli tulossa maailman suurin panssarivaunu. Panssarivaunun suunnittelu alkoi sodan viimeisenä vuonna, ja aselepo solmittiin ennen kuin Char 2C:tä oli ehditty käyttää kertaakaan. Sitä käytettiin kuitenkin lyhyesti Ranskan puolustuksessa kaksikymmentä vuotta myöhemmin. Vaunuja valmistettiin vain kymmenen kappaletta vuosien 1919-1921 välisenä aikana.


title: Char 2C

text: Char 2C oli kolme metriä leveä, noin neljä metriä korkea ja yli kymmenen metriä pitkä. Panssari oli paksuimmillaan jopa 45 mm, mikä nosti vaunun painon 69 tonniin. Char 2C:n miehistöön kuului 12 jäsentä. Aseistuksena oli 75 mm tykki ja neljä 8 mm konekivääriä.


title: James Hill

text: James Hill (19. toukokuuta 1908 – 2. kesäkuuta 1971) oli englantilainen pikakirjoituksen opettaja ja Teeline-pikakirjoitusjärjestelmän kehittäjä.


title: James Hill

text: Hill toimi Pitmanin pikakirjoitusjärjestelmän opettajana, mutta huomasi uransa aikana, että Pitmanin järjestelmä oli keskiverto-opiskelijoille vaikea oppia. Hän kehitti helpommin opittavan Teeline-nimisen järjestelmän, joka julkaistiin 32-sivuisena vihkosena "Teeline – A Method of Fast Writing" vuonna 1968. Ensimmäinen oppikirja "Basic Teeline" julkaistiin seuraavana vuonna. Jo tätä ennen Hill oli jo opettanut järjestelmää opiskelijoille.


title: James Hill

text: Hill kuoli vuonna 1971, vain muutama vuosi järjestelmän julkaisemisen jälkeen. Hänen vaimonsa Constance Hill, joka myös oli pikakirjoituksen opettaja, jatkoi järjestelmän levittämistä. Teeline saavutti suosiota erityisesti Britanniassa.


title: Tapani Vuorenhela

text: Tapani Aimo Vuorenhela (s. 15. syyskuuta 1947 Somero) on entinen suomalainen kilpapyöräilijä.


title: Tapani Vuorenhela

text: Vuorenhela osallistui Münchenin 1972 olympialaisissa 182 kilometrin maantiepyöräilyyn, jossa hän keskeytti. MM-kilpailuihin hän osallistui vuosina 1969 ja 1971; jälkimmäisellä kerralla hän sijoittui 100 kilometrin joukkueajossa kymmenenneksi. Pohjoismaiden mestaruuskilpailuihin hän osallistui vuosina 1968–1972 ja saavutti 100 kilometrin joukkueajossa pronssia vuonna 1971. Hän osallistui Varsova–Berliini–Praha-ajoon vuosina 1970–1972.


title: Tapani Vuorenhela

text: Seuratasolla "Tapsa" Vuorenhela edusti Porin Tarmoa ja Turun Urheiluliittoa. Hän voitti Suomen mestaruuden henkilökohtaisessa maantieajossa sekä radalla 4 000 metrin joukkuetakaa-ajossa vuonna 1971. Maantieajossa hän saavutti SM-hopeaa vuonna 1969 sekä 1 000 metrin aika-ajossa SM-pronssia vuosina 1969 ja 1970.


title: Tapani Vuorenhela

text: Tapani Vuorenhelan poika Turo Vuorenhela on saavuttanut joukkuekilpailuissa Suomen mestaruuksia pyöräilyssä ja triathlonissa.


title: Suomi talviolympialaisissa 1952

text: Suomi saavutti Oslon talviolympialaisten 1952 virallisissa urheilulajeissa yhdeksän mitalia, joista kolme oli kultaisia, neljä hopeisia ja kaksi pronssisia. Kisojen mitalitilastossa Suomi sijoittui kolmannelle tilalle. Lisäksi Suomi sai pronssia näytöslajina olleesta jääpallosta.


title: Suomi talviolympialaisissa 1952

text: Nuorin suomalainen olympiaurheilija näissä kisoissa oli jääkiekkoilija Erkki Hytönen, joka oli kilpaillessaan 18 vuoden ja 264 päivän ikäinen. Vanhin suomalainen osallistuja taasen oli jääkiekkoilija Eero Salisma, jolle ikää oli kilpaillessa kertynyt 35 vuotta ja 61 päivää.


title: Patrick Wackström

text: Patrick Rafael Wackström (s. 6. syyskuuta 1958 Porvoon maalaiskunta) on suomalainen kilpapyöräilijä.


title: Patrick Wackström

text: Wackström edusti Suomea kaksissa olympialaisissa. Moskovassa 1980 hän sijoittui 100 kilometrin joukkueajossa seitsemänneksi yhdessä Harry Hannuksen, Kari Puiston ja nuoremman veljensä Sixten Wackströmin kanssa. Los Angelesissa 1984 hän sijoittui henkilökohtaisessa 190,2 kilometrin maantieajossa 38:nneksi sekä 100 kilometrin joukkueajossa 13:nneksi yhdessä Harry Hannuksen, Kari Myyryläisen ja Sixten Wackströmin kanssa.


title: Patrick Wackström

text: Patrick Wackström edusti Suomea vuosien 1977, 1978, 1979, 1981, 1982, 1983 ja 1985 MM-kilpailuissa. Nuorten MM-kilpailuissa vuonna 1976 hän sijoittui henkilökohtaisessa maantieajossa 12:nneksi ja 3 000 metrin takaa-ajossa 20:nneksi. Pohjoismaiden mestaruuskilpailuissa hän voitti kultaa 100 kilometrin joukkueajossa vuonna 1982 ja saavutti pronssia henkilökohtaisessa maantieajossa vuonna 1982 sekä joukkueajossa vuosina 1980 ja 1983.


title: Patrick Wackström

text: Seuratasolla Patrick Wackström edusti Porvoon Akillesta. Hän voitti maantie- ja ratalajeissa vuosina 1977–1983 yhteensä yhdeksän henkilökohtaista Suomen-mestaruutta ja useita joukkuemestaruuksia. Hän ajoi useita Suomen ennätyksiä, muun muassa 4 000 metrin takaa-ajossa ajan 4.56,8 vuonna 1981.


title: Patrick Wackström

text: Patrick Wackström on toiminut Suomen Pyöräilyunionin hallituksessa. Hänen isänsä Ole Wackström oli 1960-luvulla Suomen parhaita kilpapyöräilijöitä.


title: Patrick Wackström

text: Wackström on ollut Porvoon Energia Oy:n toimitusjohtaja vuodesta 2006.


title: Tunisian koripallomaajoukkue

text: Tunisian koripallomaajoukkue on Tunisian koripalloliiton hallinnoima joukkue, joka edustaa Tunisiaa maajoukkuekilpailuissa. Sen paras arvokisasaavutus on hopeamitali Afrikan-mestaruuskisoissa 1965. Se selviytyi ensimmäisen kerran MM-kisoihin vuonna 2010. MM-kisoissa se hävisi kaikki viisi alkulohkon otteluaan, niukimmin Iranille lukemin 58–71.


title: Sixten Wackström

text: Sixten Konstantin Wackström (s. 2. elokuuta 1960 Porvoo) on entinen suomalainen kilpapyöräilijä.


title: Sixten Wackström

text: Wackström edusti Suomea kaksissa olympialaisissa. Moskovassa 1980 hän sijoittui 100 kilometrin joukkueajossa seitsemänneksi yhdessä Harry Hannuksen, Kari Puiston ja vanhemman veljensä Patrick Wackströmin kanssa sekä keskeytti henkilökohtaisessa 189 kilometrin maantieajossa. Radalla hän sijoittui 4 000 metrin takaa-ajossa 11:nneksi Suomen ennätyksellä 4.50,17. Los Angelesissa 1984 hän sijoittui 100 kilometrin joukkueajossa 13:nneksi yhdessä Harry Hannuksen, Kari Myyryläisen ja Patrick Wackströmin kanssa sekä karsiutui 4 000 metrin takaa-ajon alkuerissä.


title: Sixten Wackström

text: Sixten Wackström sijoittui viidenneksi 3 000 metrin takaa-ajossa nuorten MM-kilpailuissa vuonna 1978. Aikuisten MM-kilpailuissa hän sijoittui 100 kilometrin joukkueajossa parhaimmillaan 11:nneksi vuonna 1983 sekä 4 000 metrin takaa-ajossa 17:nneksi ja joukkuetakaa-ajossa 11:nneksi vuonna 1981. Hän sijoittui Berliinin neljän päivän ajossa kolmanneksi vuonna 1981. Ikämiessarjoissa hän voitti kaksi maailmanmestaruutta 1990-luvun lopulla, ja mm. 2010 EM-kisoissa pisteajon kultaa.


title: Sixten Wackström

text: Pohjoismaiden mestaruuskilpailuissa Wackström voitti kultaa henkilökohtaisessa maantieajossa vuonna 1980 sekä 4 000 metrin takaa-ajon henkilökohtaisessa ja joukkuekilpailussa vuonna 1984. Vuoden 1980 maantieajon palkintojenjaossa hän sai alun perin hopeamitalin, koska hän irrotti kätensä ohjaustangosta ennen maaliviivaa ja hänet silloisten sääntöjen mukaisesti pudotettiin lopputuloksissa oman ryhmänsä viimeiseksi eli tuossa tapauksessa toiseksi. Mestaruusarvo palautettiin hänelle vasta vuonna 2000.


title: Sixten Wackström

text: Seuratasolla "Sicke" Wackström edusti Porvoon Akillesta. Hän voitti maantie- ja ratalajeissa vuosina 1979–1998 yhteensä kymmenen henkilökohtaista Suomen-mestaruutta ja viisi joukkuemestaruutta. Hän ajoi 4 000 metrin takaa-ajon lisäksi Suomen ennätyksen myös 1 000 metrin aika-ajossa, 1.09,68 vuonna 1984.


title: Sixten Wackström

text: Sixten Wackströmin isä Ole Wackström oli 1960-luvulla Suomen parhaita kilpapyöräilijöitä ja toimi myös poikiensa valmentajana.


title: Giani Esposito

text: Giani Esposito (myös Gianni tai Giovanni; 23. elokuuta 1930 Etterbeek – 1. tammikuuta 1974 Neuilly-sur-Seine) oli belgialaissyntyinen näyttelijä. Hän esiintyi muun muassa elokuvassa "Pariisi kuuluu meille" ("Paris nous appartient", 1960) Gerard Lenzin roolissa.


title: Giani Esposito

text: Esposito syntyi alkuperältään napolilaiselle isälle sekä ranskalaiselle äidille ja asui 9–19-vuotiaana Italiassa. Hän toimi paitsi näyttelijänä myös runoilijana ja muusikkona. Hän oli naimisissa Pascale Petit'n kanssa, ja Douchka Esposito on hänen tyttärensä. Hän kuoli saatuaan aivokasvaimen ja virushepatiitin.


title: Ystävämme Charlie

text: Ystävämme Charlie () on saksalainen vuosina 1995–2012 valmistunut televisiosarja. Sarjaan valmistui kaiken kaikkiaan 220 normaalia jaksoa, ja 16 erikoisjaksoa. Sarja kertoo berliiniläisen eläinlääkärin perheen sekä Charlie-nimisen bonobon elämästä.


title: Ystävämme Charlie

text: Sarjaa esitettiin Saksassa ZDF -televisiokanavalla. Suomessa sarjan jaksoja on esittänyt televisiokanava Nelonen. Ensimmäinen jakso ensiesitettiin Nelosella 29. elokuuta 1999.


title: Levi Strauss

text: Levi Strauss (26. helmikuuta 1829 Buttenheim, Baijerin kuningaskunta – 26. syyskuuta 1902 San Francisco, Kalifornia) oli saksalais-yhdysvaltalainen tekstiilitehtailija, joka perusti Levi Strauss & Co. -yhtiön ja aloitti ensimmäisenä maailmassa farmarihousujen eli ”farkkujen” valmistamisen.


title: Levi Strauss

text: Levi Strauss (alkuperäiseltä nimeltään Löb Strauß) syntyi vuonna 1829 Buttenheimissä Baijerissa eläneeseen juutalaiseen suurperheeseen. Isän kuoltua Strauss muutti 18-vuotiaana äitinsä ja kahden siskonsa kanssa New Yorkiin töihin kahden veljensä ompelutarvikeyritykseen. Seitsemän vuotta myöhemmin Strauss muutti San Franciscoon ja perusti oman ompelutarvike- ja vaatetusyrityksen, jonka asiakkaina oli vuoden 1849 kultaryntäyksen mainareita. Straussin tukkurikauppa menestyi, ja vaurastunut Strauss rahoitti kaupungin ensimmäisen synagogan perustamista sekä erilaisia hyväntekeväisyyskohteita kuten orpolasten rahastoja.


title: Levi Strauss

text: Vuonna 1872 nevadalainen räätäli Jacob Davis alkoi valmistaa miesten työhousuja Straussilta hankkimistaan kankaista. Hän tarvitsi liikekumppania ja kääntyi tukkurinsa puoleen. Vuonna 1873 he saivat patentin farmarikankaisille työhousuille, joiden taskut oli vahvistettu kuparinapeilla. Kangas värjättiin siniseksi tahrojen piilottamiseksi. Strauss rakennutti oman farmaritehtaan. Näistä Levi's-farkuista yhtiö tuli tunnetuksi, ja ne tekivät Straussista miljonäärin. Hän laajensi yritystoimintaansa seuraavina vuosina ostamalla Mission and Pacific -puuvillatehtaan.


title: Levi Strauss

text: Strauss kuoli 26. syyskuuta 1902 kotonaan San Franciscossa. Hänen sisarenpoikansa seurasi häntä yhtiön johdossa.


title: Kari Puisto

text: Kari Bertil Puisto (s. 25. elokuuta 1945 Karvia) on entinen suomalainen kilpapyöräilijä.


title: Kari Puisto

text: Puisto sijoittui Moskovan 1980 olympialaisissa 100 kilometrin joukkueajossa seitsemänneksi yhdessä Harry Hannuksen, Patrick Wackströmin ja Sixten Wackströmin kanssa sekä 24:nneksi henkilökohtaisessa 189 kilometrin maantieajossa. Hän osallistui MM-kilpailuihin kaikkiaan 11 kertaa. Pohjoismaiden mestaruuskilpailuissa hän saavutti pronssia 100 kilometrin joukkueajossa ja sijoittui kuudenneksi henkilökohtaisessa maantieajossa vuonna 1980. Hän sijoittui Länsi-Berliinin neljän päivän ajossa kuudenneksi vuonna 1980 ja Rauhanajossa 24:nneksi vuonna 1979.


title: Kari Puisto

text: Seuratasolla "Kallu" Puisto edusti Tampereen Sisua. Hän voitti Suomen-mestaruuden pariajossa ja joukkuemaantieajossa vuonna 1973, henkilökohtaisessa maantieajossa vuosina 1975 ja 1976 sekä 4 000 metrin joukkuetakaa-ajossa vuonna 1979. Hän siirtyi 1980-luvulla ajamaan cyclocrossia ja voitti siinä viisi Suomen-mestaruutta. Hän voitti useita TUL:n mestaruuksia vuosina 1965–1989.


title: Kari Puisto

text: Kari Puisto toimi Suomen naisten pyöräilymaajoukkueen vastuuvalmentajana vuosina 1994–2000.


title: Satoko Tanaka

text: Satoko Tanaka (; s. 3. helmikuuta 1942 Nagasaki) on japanilainen kilpauransa päättänyt uimari. Hän kilpaili kesäolympialaisissa Roomassa 1960 ja Tokiossa 1964. Roomassa hän saavutti sadan metrin selkäuinnissa pronssia ajalla 1.11,4.


title: Satoko Tanaka

text: Tanakan kansainvälinen debyytti tapahtui vuoden 1958 Aasian kisoissa, joissa hän rikkoi sadan metrin selkäuinnin Japanin-ennätyksen (1.15,1). Hän piti hallussaan kahdensadan metrin selkäuinnin maailmanennätystä vuosina 1959–1964 lukuun ottamatta kahdeksaa päivää vuonna 1960, jolloin Lynn Burke piti ennätystä hallussaan. Lisäksi Tanaka piti hallussaan 110 ja 220 jaardin selkäuinnin maailmanennätyksiä sekä sadan ja kahdensadan metrin selkäuinnin Japanin-ennätyksiä. Hänet nimettiin International Swimming Hall of Fameen vuonna 1991.


title: Luettelo FC Inter Turussa pelanneista jalkapalloilijoista

text: Tämä on luettelo FC Interissä sarjaotteluita pelanneista jalkapalloilijoista.


text: "Päivitetty 30. lokakuuta 2013"


title: Pound for pound

text: Pound for pound on englanninkielinen nyrkkeilyssä ja joissakin muissa kamppailu-urheilulajeissa käytettävä termi, jota käytetään vertailtaessa eri painoluokkien nyrkkeilijöitä keskenään. Esimerkiksi nyrkkeilyaiheiset julkaisut julkaisevat pound for pound -listoja, jossa eri painoluokkien nyrkkelijät on asetettu arvioituun paremmuusjärjestykseen.


title: Pound for pound

text: Termin keksimiseen on vaikuttanut välisarjan mestaruudesta keskisarjan maailmanmestariksi ja myöhemmin myös ylempiin sarjoihin ottelemaan noussut Sugar Ray Robinson, jota pidetään yhtenä parhaimmista nyrkkeilijöistä. Toinen tunnettu eri painoluokissa menestynyt on Roy Jones Jr.


title: Chatham-Kent

text: Chatham-Kent on kaupunkioikeudet omaava kunta Kanadassa, Ontarion provinssissa. Alueen väkiluku on 108 589 (2006) asukasta. Kunnan alue on pääasiassa maatalouden käytössä, teollisuuden keskittyessä suurempiin taajamiin.


title: Chatham-Kent

text: Vuonna 1998 Kentin piirikunta ja Chathamin kaupunki yhdistettiin Chatham-Kentin kunnaksi.


title: Chatham-Kent

text: Chathamin kaupunki sai alkunsa 1790-luvulla, kun kaupungin läpi virtaavan Thamesjoen varteen perustettiin laivatelakka. Kaupungin nimi saatiin Englannissa, Kentin kreivikunnassa sijainneesta Chathamin kaupungista, jossa myös sijaitsi laivatelakka. Amerikan vallankumouksen lopussa tapahtuneen Gnadenhutten verilöylyn seurauksena joukko kristittyjä munsee-intiaaneja muutti alueelle, joka nykyisin tunntaan Moraviantownin esikaupunkina.


title: Chatham-Kent

text: Vuoden 1812 sodan Thamesin taistelu käytiin 5. lokakuuta 1813, Moraviantownin ja Thamesvillen esikaupunkien välisellä alueella.


title: Chatham-Kent

text: 1800-luvulla alue oli osa maanalaista rautatietä, jota pitkin mustat orjat pakenivat Yhdysvaltojen eteläisistä osavaltiosta heille myötämielisten valkoisten avustuksella pohjoiseen ja aina Kanadaan saakka.


title: Chatham-Kent

text: Ennen yhdistymistä Kentin piirikuntaan kuuluivat esikaupungit Camden, Chatham, Dover, Harwich, Howard, Orford, Raleigh, Romney, Tilbury East ja Zone.


title: Chatham

text: Chatham voi viitata seuraaviin asioihin:


title: Synkkä Uhma

text: Synkkä Uhma on lahtelainen salibandyjoukkue. Seuran miesten joukkue sai SM-pronssia kaudella 1987–1988 ja hopeaa kaudella 1988–1989.


title: The Beautiful Road to Albinbam

text: The Beautiful Road to Albinbam on suomalaisamerikkalainen independent-elokuva. Elokuva kertoo suomalaisen Mikan ja amerikkalaisen Annien yhteisestä road tripistä kesäisessä Suomessa. Elokuvan pääosissa toimivat Ilkka Hämäläinen ja Tasha Ann Ladwig, jotka myös käsikirjoittivat elokuvan. Elokuvan on ohjannut ja leikannut Teemu Villikka. Pääsävellystyöstä on vastannut Tapani Siirtola. Elokuvatarkastamon antama ikäraja elokuvalle on kielletty alle 11-vuotailta.


title: The Beautiful Road to Albinbam

text: Elokuvan Kouvolan Sanomiin arvostelleen Satu Kurrin mukaan elokuvan vahvuuksia oli kuvallinen ilmaisu ja heikkouksia liian lavea kerronta ja hän kirjoitti elokuvasta seuraavasti: "Rosoinen jälki, kapinallisuus ja riippumattomuus tuovat mieleen amerikkalaiset indie-sisarelokuvat, jotka eivät tarvitse massiivista budjettia. Kotoisessa Albinbamissa kesäinen Suomi ja Kouvola lähiympäristöineen hymyilevät ja näyttävät parhaita puoliaan auton ikkunan läpi... ... Elokuvan heikkouksia ovat leikkaus ja käsikirjoitus. Napakampi leikkaus olisi ryhdistänyt elokuvaa ja karsinut turhat rönsyt. Elokuvan loppuosan takautumat sekoittavat katsojan, ja kohtausten kertaaminen saa elokuvan näyttämään musiikkivideolta."


title: The Beautiful Road to Albinbam

text: Elokuvan ensi-ilta oli perjantaina 5. maaliskuuta 2010 kouvolalaisessa elokuvateatteri Studio123:ssa.


title: Leo Tujunen

text: Leo Armas Tujunen (4. tammikuuta 1910 Joroinen – 5. marraskuuta 1988) oli "Suomen Kuvalehden" päätoimittaja 1960–1974 ja Kokoomuksen Nuorten Liiton puheenjohtaja 1953–1954.


title: Leo Tujunen

text: Ennen siirtymistään "Suomen Kuvalehteen" toimituspäälliköksi Tujunen oli Oikeistolehtien sanomapalvelun päätoimittaja vuosina 1950–1954.


title: Leo Tujunen

text: Tujusen puoliso oli tiedottaja Jatta Tujunen.


title: Jatta Tujunen

text: Aune-Marjatta ”Jatta” Tujunen (o.s. Tamminen; 28. toukokuuta 1915 Helsinki – 15. marraskuuta 2009 Helsinki) oli suomalainen tekstiili- ja vaatetusalan tiedotuksen uranuurtaja. Hän valmistui filosofian maisteriksi 1944.


title: Jatta Tujunen

text: Tujunen aloitti sotien päätyttyä työskentelyn toimittajana Taloustiedon ja Taloudellisen tiedotustoimiston palveluksessa ja siirtyi myöhemmin "Tekstiiliteollisuuslehden" toimitussihteeri, jolloin hän toimi myös maaseutulehtien Helsingin-kirjeenvaihtajana. 1960-luvun alussa Tujunen siirtyi Tekstiilivaltuuskunnan tiedottajaksi.


title: Jatta Tujunen

text: Tujusen puoliso oli "Suomen Kuvalehden" päätoimittaja Leo Tujunen.


title: PrimeGrid

text: Primegrid on boinc-alustalla suoritettava hajautetun laskennan projekti jossa etsitään alkulukuja maailmanennätyskoossa. Marraskuussa 2009 projektissa oli 5600 aktiivista osanottajaa 95 eri maasta. Projektissa etsitään myös Cullenin lukuja. Projekti aloitettiin 12. Heinäkuuta 2005 nimellä message@home.


title: Timo Rissanen

text: Timo Rissanen on helsinkiläinen teatteriohjaaja, näyttelijä ja teatterinjohtaja, joka on toiminut urallansa yli 30 vuotta.


title: Timo Rissanen

text: Rissanen on ohjannut yhteensä 80 teatteriohjausta, joista useat ovat suomalaisia, pohjoismaisia tai eurooppalaisia kantaesityksiä. Lisäksi hänellä on ollut yli 40 roolityötä ja hän on tehnyt lukuisia näytelmäkäännöksiä. Vierailuja lukuisiin teattereihin.


title: Timo Rissanen

text: Kiinnitykset:


title: Egunkaria

text: Egunkaria oli Espanjassa ilmestynyt, vuonna 1990 perustettu baskinkielinen lehti, joka lakkautettiin oikeuden päätöksellä 2003 hallituksen ja Baskimaan välien ollessa äärimmäisen tulehtuneet. Perusteena ilmoitettiin terrorismin vastainen varotoimi. Lehden levikki oli 15 000.


title: Egunkaria

text: Lehden väitettiin toimineen Etan äänitorvena, minkä sen päätoimittaja Martxelo Otamendi on kieltänyt oikeudenkäynnissä, joka lehden johtoa vastaan alkoi 15. marraskuuta 2009. Otamendi on sittemmin ollut Egunkaria-lehden seuraajan Berria-sanomalehden päätoimittaja. Tuomioistuimena on terrorismiin erikoistunut Audiencia Nacional. Yleinen syyttäjä oli luopunut tapauksesta näytön puutteessa, ja hän on arvioinut, ettei lehti myötäillyt Etaa eikä vähätellyt sen rikoksia. Tuomioistuin päätti kuitenkin jatkaa asian viemistä eteenpäin.


title: Egunkaria

text: Lehden lakkauttamisen yhteydessä Otamendi pidätettiin, ja häneltä vaadittiin selvitystä, mistä Etan tiedotteet tulivat lehdelle. Otamendi on todennut, että häntä kidutettiin kuulustelujen aikana.


title: Egunkaria

text: Egunkaria oli omana aikanaan ainoa täysin baskinkielinen lehti. Sen perustivat lahjoitusvaroin baskien kulttuurivaikuttajien joukko.


title: Mustasch (albumi)

text: Mustasch on Mustasch-yhtyeen viides studioalbumi. Se julkaistiin 30. syyskuuta 2009 levymerkillä Regain Records.


title: Mustasch (albumi)

text: Albumi nousi Suomen virallisen listan sijalle 35.


title: Karol Beck

text: Karol Beck (s. 3. huhtikuuta 1982 Zvolen) on slovakialainen tennispelaaja. Parhaimmillaan hän on ollut ATP-listan sijalla 36 elokuussa 2005.


title: Karol Beck

text: 25. lokakuuta 2004 Beck hävisi Pietarin avointen finaalissa Mihail Južnyille 6–2, 6–2.


title: Karol Beck

text: 13. helmikuuta 2006 Kansainvälinen tennisliitto kertoi Beckin dopingtestin olleen positiivinen. Hän oli käyttänyt clenbuterolia vuoden 2005 Davis Cupin semifinaalissa Argentiinaa vastaan. ITF antoi Beckille kahden vuoden kilpailukiellon 31. lokakuuta 2007 asti.


title: Auli

text: Auli on suomalainen naisen, aikaisemmin joskus miehenkin etunimi. Nimestä on käytössä myös pitempi muunnos "Aulikki". Aulin ja Aulikin nimipäivä on 16. joulukuuta. Vuoden 2009 loppuun mennessä nimi Auli on annettu 5 187 naiselle ja noin 50 miehelle, nimi Aulikki taas 13 564 naiselle ja alle viidelle miehelle.


title: Antonio Veić

text: Antonio Veić (s. 18. helmikuuta 1988 Mali Lošinj) on kroatialainen tennispelaaja.


title: Antonio Veić

text: Helmikuussa 2009 Veić voitti Guillermo Cañasin Zagrebin ATP-turnauksen avauskierroksella erin 4–6, 6–4, 6–2. Cañas oli sillä hetkellä maailmanlistalla sijalla 68. Veićin turnaus päättyi puolivälierään, kun häntä vastaan tuli maailmanlistan sijalla 22 ollut kroatialainen Marin Čilić.


title: Vincent Descombes Sevoie

text: Vincent Descombes Sevoie (s. 9. tammikuuta 1984 Chamonix) on ranskalainen mäkihyppääjä.


title: Vincent Descombes Sevoie

text: Maaliskuussa vuonna 2006 Descombes Sevoie teki debyyttinsä mäkihypyn maailmancupissa, Lillehammerissa. Ensimmäiset maailmancupin pisteensä hän saavutti niin ikään Lillehammerissa joulukuussa 2006 oltuaan 24:s. Kymmenen parhaan joukkoon hän sijoittui ensimmäisen kerran oltuaan yhdeksäs Sapporossa tammikuussa 2015. Parhaimmillaan hän on sijoittunut viidenneksi Kuusamossa marraskuussa 2016.


title: Vincent Descombes Sevoie

text: Descombes Sevoie on ollut mukana Vancouverin olympialaisissa 2010 sekä Sapporon 2007, Liberecin 2009, Oslon 2011, Val di Fiemmen 2013 ja Falunin 2015 MM-kilpailuissa. Hän sijoittui Val di Fiemmessä 2013 normaalimäessä 14:nneksi ja sekajoukkuekilpailussa viidenneksi. Lentomäen MM-kilpailuissa Kulmissa 2016 hän oli kolmastoista.


title: A. A. Koskenjaakko

text: Aksel Anshelm Koskenjaakko (sukunimi vuoteen 1906 "Jakobsson"; 21. huhtikuuta 1885 Heinola – 28. toukokuuta 1954 Helsinki) oli suomalainen rehtori, suomalaisten sananlaskujen tutkija ja suomentaja.


title: A. A. Koskenjaakko

text: Koskenjaakko väitteli tohtoriksi 1913, väitöskirjan aiheena oli laki, oikeus ja oikeudenkäynti suomalaisissa sananlaskuissa. Hän toimi Helsingin maanviljelyslyseon rehtorina 1918–1919 ja Helsingin Suomalaisen yhteiskoulun rehtorina 1919–1954.


title: ’Round Midnight

text: ”'Round Midnight” on Thelonious Monkin kirjoittama jazzstandardi vuodelta 1944. Jazzartistit Cootie Williams, Dizzy Gillespie, Art Pepper ja Miles Davis ovat sittemmin koristelleet kappaletta omilla muutoksillaan, ja Bernie Hanighen on kirjoittanut siihen sanat. Sekä Williams että Hanighen on merkitty Monkin lisäksi kappaleen tekijöiksi.


title: ’Round Midnight

text: Monkin uskotaan alun perin säveltäneen kappaleen vuonna 1940 tai 1941. Harry Colombyn mukaan Monk on kuitenkin saattanut kirjoittaa varhaisen version jo vuonna 1936 (ollessaan 19-vuotias) nimellä ”Grand Finale”. ”'Round Midnight” on kaikista useimmin levytetty jazzmuusikon säveltämä jazzstandardi. Allmusic-sivustolla se esiintyy yli tuhannella albumilla. Kappaletta kutsutaan myös joskus lisänimellä ”'Round About Midnight”, jota nimeä Miles Davis käytti Columbia Recordsille tekemälleen albumille "Round About Midnight" (1957). Albumi sisälsi Dizzy Gillespien tulkintaan perustuvan coverin ”'Round Midnightista”. Vuonna 1961 Ella Fitzgerald nauhoitti oman versionsa kappaleesta albumilleen "Clap Hands, Here Comes Charlie!".


title: QinetiQ

text: QinetiQ on englantilainen yksityistetty puolustusalan tutkimuskeskusten verkosto, entinen Defence Evaluation and Research Agency (DERA), joka on entinen Royal Aeronautical Establishment. Yksityisenä yrityksenä se aloitti kesäkuussa 2001.


title: QinetiQ

text:
Yritysksen johtokuntaan kuului vuosina 2006-2008 muun muassa entinen CIA:n johtaja George Tenet. Englanin puolustusministeriö omistaa yhtiöstä suurimman osan. Yhdysvaltalainen Carlyle Group omistaa siitä 34 % - tämä sijoitusyhtiön on tunnettu siitä, että sen omistajiin kuuluu Reaganin ja Bushien hallintojen entisiä ministereitä ja siitä, että sen omistukset kohdistuvat sotateollisuuteen.
QinetiQ osti alkuvuosinaan yhdysvaltalaisen Westar Corporationin ja Foster-Millerin. Syyskuussa se osti 90 % belgialaisesta Verhaert Design and Development NV-yhtiöstä, joka on Belgian suurin avaruustekniikkayhtiö.
QinetiQ on Englannin 10 suurimman korkeakoulututkinnon suorittaneiden insinöörien työnantajien joukossa.


title: Valtakatu (Valkeakoski)

text: Valtakatu on Valkeakosken kaupungin pääkatu kaupungin keskustassa.


title: Valtakatu (Valkeakoski)

text: Valtakatu on muodostunut silloisista myllykylän kujista ja poluista osittain 1800-luvun loppupuolella, pääosin 1900-luvun alkupuolella. Valtakatu oli silloin osa vanhaa "Lempääläntie"tä ja "Hämeenlinnantie"tä eli Sääksmäentietä, mutta reitti kulki tosin tuolloin kohti Myllysaarta. Sittemmin uuden Isonsillan valmistuttua kaupungin pääliikenne kulki suoraan Sääksmäentieltä Valtakadun kautta Lempääläntielle. 1980-luvun ja 1990-luvun taitteessa kaupungin keskustan rauhoittamisen takia, liikenne johdettiin menemään Tehtaankadun kautta. Valtakadun eteläosa muutettiin kävelykaduksi "Torikadun" tapaan ja reitti keskustaan kulkemaan Kauppatorin kautta. Kadun liikenneosuuden eteläpää on yksisuuntainen etelään tultaessa. Rinnakkaiskatu, "Seurahuoneenkatu" on yksisuuntainen pohjoiseen tultaessa. Yksisuuntaisella osuudella on parkkipaikkoja molemmin puolin katua, sekä taksitolppa aivan Koskikaran vieressä.


title: Valtakatu (Valkeakoski)

text: Valkeakosken kauppatori sijaitsee aivan keskustassa kadun vieressä ja Kauppakeskus Koskikara autokulkuosuuden eteläpäässä. Kadun varrella on myös paljon erikoisliikkeitä;


title: Valtakatu (Valkeakoski)

text: Valtakadun kävelykatu osuudella sijaitsee mm. Musta Pörssi, Suomen Terveystalo, Mama's Bar & Bistro ja Nordea.


title: Kauko Sipponen

text: Kauko Sipponen (s. 1927) on suomalainen virkamies ja professori.


title: Kauko Sipponen

text: Sipponen on koulutukseltaan oikeustieteen tohtori ja valtiotieteen kandidaatti. Hän oli Tampereen yliopiston julkishallinnon vt. professori 1965–1967 ja professori 1975–1973. Sipponen toimi valtioneuvoston kanslian kansliapäällikön sijaisena 1968–1970 ja Tasavallan presidentin kanslian kansliapäällikkönä 1973–1976, minkä jälkeen hän oli Keski-Suomen läänin kolmas maaherra 1976–1985. Hän oli Elinkeinoelämän valtuuskunnan toimitusjohtaja 1984–1990 ja Tampereen yliopiston kansleri 1990–1996.


title: Kauko Sipponen

text: Puoluetaustaltaan Sipponen on keskustalainen.


title: Tasapeli (shakki)

text: Tasapeli eli remissi tarkoittaa shakissa tilannetta, jossa peli päättyy ilman, että kumpikaan pelaaja voittaa. Tasapeli voi syntyä jollakin seuraavista tavoista:


title: Liz Ortecho

text:
Liz Ortecho on fiktiivinen hahmo Melinda Metzin kirjoittamassa kirjasarjasta Roswell High. Kirjasarjaan pohjautuvassa tv-sarjassa nimeltä Roswell Lizin nimi on Liz Parker. Lizin parhaat ystävät ovat Maria DeLuca, Michael Guerin, Isabel Evans, tämän veli Max Evans ja Alex Manes. Liz seurustelee Maxin kanssa. Liz on luonteeltaan hyvin älykäs ja hän ajattelee kaiken aina hyvin loogisesti. Siksi Maxin, Isabelin ja Michaelin paljastuminen avaruusolennoiksi oli hankala asia Lizille, sillä asiaa on vaikea selittää järkevästi.
Tv sarjassa Liz Parker päätyy naimisiin Max Evansin kanssa ja saa puolipojan Zan Evansin. Hänen parhaat ystävänsä ovat Alex Withman (kuollut), Maria DeLuca, Isabel Evans ja Michael Guerin.
Liz Parker(tai Ortecho) on Nancy Parkerin ja Jeff Parkenin tytär ja hänellä on isoäiti nimeltään Claudia Parker. Lizin sukunimeksi loppujen lopuksi päätyy kuitenkin Evans.


title: Korismiinihappo

text: Korismiinihappo (CHO) on karboksyylihappoihin kuuluva orgaaninen yhdiste. Kasvit ja monet mikro-organismit syntetisoivat korismiinihaposta useita tarvitsemiaan yhdisteitä.


title: Korismiinihappo

text: Kasvit valmistavat korismiinihappoa niin kutsutun sikimaattireitin avulla. Sikimihappo muutetaan sikimaattikinaasientsyymin avulla 3-fosfosikimiinihappoa, josta valmistetaan 3-fosfosikimaatti-1-karboksivinyylitransferaasin avulla 5-enolipyruvyylisikimiinihappoa ja edelleen korismaattisyntaasin avulla korismiinihappoa.


title: Korismiinihappo

text: Kasvit ja mikro-organismit valmistavat korismiinihaposta monia eri yhdisteitä. Sitä käytetään muun muassa monien aromaattisten aminohappojen, kuten fenyylialaniinin, tyrosiinin ja tryptofaanin synteesiin. Muita molekyylejä, joita kasvit valmistavat ovat 4-aminobentsoehappo, isokorismiinihappo, 2,3-dihydroksibentsoehappo ja salisyylihappo. 4-aminobentsoehaposta organismit valmistavat folaatteja ja isokorismiinihaposta muun muassa K-vitamiineja. Korismiinihaposta kasvit voivat myös valmistaa kinonipohjaisia terpenoideja.


title: Célia Carlsén-Hartman

text: Célia Carlsén-Hartman (16. helmikuuta 1885 Tukholma, Ruotsi – 29. heinäkuuta 1969 Helsinki) oli ruotsiksi kirjoittanut suomalainen kirjailija.


title: Célia Carlsén-Hartman

text: Carlsén-Hartmanin vanhemmat olivat tirehtööri Gustaf Carlsén ja Alma Hjelt (sukunimi aik. Junnelius). Hän oli naimisissa 1907–1935 lääketieteen lisensiaatti Karl Joel Alarik Hartmanin kanssa.


title: Hete

text: Hete eli rimpi on upottava lähteen- tai suon silmäke. Hetteen vesi on monesti juomakelpoista, mutta se voi olla myös epäpuhdasta. Hetteen lähistöllä suolla kasvaa usein lakkaa tai muita marjoja. Heteitä on ennen käytetty joskus "jääkaappeina" upottamalla niihin marja tai kalaämpäreitä. Ennen on niissä on myös jäähdytetty maitoa lypsyn jälkeen, kun maito on pitänyt saada nopeasti kylmäksi.


title: Thor Gylphe

text: Thor Ejnar Gylphe (25. helmikuuta 1885 Pohja – 9. huhtikuuta 1971 Hanko) oli suomenruotsalainen runoilija.


title: Opiskelijan syndrooma

text: Opiskelijan syndrooma viittaa ilmiöön, jossa useat ihmiset aloittavat tehtävän suorittamisen vasta viimeisellä mahdollisellä hetkellä ennen aikarajaa.


title: Opiskelijan syndrooma

text: Opiskelijan syndrooma on eräs laiskottelun muoto, johon kuitenkin sisältyy suunnitelma hyvin aikein. Opiskelija tai joukko opiskelijoita voivat esimerkiksi kysyä projektin takarajan jatkamista. Tätä puolustetaan sillä, että projekti onnistuu paremmin, jos ryhmällä on enemmän aikaa; opiskelijat siis pyytävät takarajan jatkamista hyvin aikein. Todellisuudessa suurimmalla osalla opiskelijoista on muita tehtäviä tai tapahtumia, jotka vievät sen ajan, jonka he ajattelivat käyttää esseen tai projektin kehittämiseen.


title: Opiskelijan syndrooma

text: Lopuksi opiskelijat huomaavat päätyneensä samaan tilanteeseen kuin aiemmin: he toivovat, että heillä olisi enemmän aikaa, kun uusi, viivästetty takaraja lähestyy. Opiskelijan syndroomaa puolustetaan usein tavallisten ihmisten ymmärryksellä ihmisen muistin toiminnasta. Tiedetään, että henkilön lyhyt muisti heikentyy ajan kuluessa, joten opiskelu viimeisellä mahdollisellä hetkellä mahdollistaa suuremman asiamäärän muistamisen koetilanteessa, vaikkakin 'ahtaminen' vahingoittaa pitkällä aikavälillä muistamista ja on huomattavasti heikompi opiskelutapa verrattuna opiskelun levittämiseen pidemmälle aikavälille.


title: Antero Eloharju

text: Aimo Antero Gröndahl, kirjailijanimi Antero Eloharju (10. elokuuta 1919 Maaninka – 21. marraskuuta 1983 Mikkeli) oli suomalainen opettaja ja kirjailija.


title: Antero Eloharju

text: Gröndahlin vanhemmat olivat kauppias Toivo Adiel Gröndahl ja Kerttu Maria Muhos. Hän pääsi ylioppilaaksi Joensuun lyseosta 1938 ja valmistui kansakoulunopettajaksi Jyväskylän kasvatusopillisestä korkeakoulusta 1952.


title: Lauri Lamminpää

text: Lauri Veikko Lamminpää (s. 13. elokuuta 1919 Lavansaari) on suomalainen sotakirjailija.


title: Teamware Group

text: Teamware Group Oy on suomalainen ohjelmistoyritys. Se on osa Fujitsu-konsernia, joka toimii maailmanlaajuisesti yli 70 maassa.


title: Teamware Group

text: Teamware Groupin juuret ovat 1980-luvun Nokia Oy:ssä. 1990-luvun alussa käynnistyi ToimistoTiimin (nyk. Teamware Office) tuotekehitys. Vuonna 1991 ICL osti Nokian tietotekniikkatoiminnot. Mikrotietokone- ja ohjelmistoliiketoimintaa jatkettiin ICL Personal Systems Oy:ssä. Teamware Group Oy perustettiin joulukuussa 1996. Vuoden 1998 alusta se siirtyi Fujitsu Limitedin omistukseen. Teamware Officen lisäksi yritys on 2000-luveulla kehittänyt Teamware Pl@za ja Teamware Mobile –tuoteperheet. Teamware Pl@za –liiketoiminnasta on vuodesta 2005 alkaen vastannut Teamware Plaza Oy. Teamware Mobilen tuotekehityksestä vastaa nykyisin Widian Oy. Teamware Group Py:n liiketoiminta siirtyi 1.9.2010 Fujitsu Services Oy:lle.


title: Teamware Group

text: Teamware Group on ollut IT-järjestelmien, työryhmäohjelmistojen ja mobiiliratkaisujen toimittaja. Päätuotteita ovat olleet Teamware Office, Teamware Pl@za ja Teamware Mobile.


title: HMCS Ottawa (H31)

text: HMCS Ottawa (viirinumero H31) oli Kanadan laivaston River-luokan hävittäjä, joka palveli toisessa maailmansodassa.


title: HMCS Ottawa (H31)

text: Alus tilattiin maaliskuussa 1934 Vickers Armstrongilta Newcastlesta osana vuoden 1933 laivasto-ohjelmaa Britannian Kuninkaalliselle laivastolle nimellä "HMS Griffin". Sen valmistuskustannukset olivat 248528 puntaa ilman Amiraliteetin toimittamia ase- ja viestijärjestelmiä.


title: HMCS Ottawa (H31)

text: "HMS Griffin" siirrettiin 1. maaliskuuta 1943 Kanadan laivastolle korvaamaan tuhoutunut "HMCS Ottawa". Alus palasi 20. maaliskuuta palvelukseen nimellä "HMCS Griffin", mutta sen muutostyöt valmistuivat kuitenkin vasta 24. maaliskuuta. Se nimettiin 10. huhtikuuta "HMCS Ottawaksi".


title: HMCS Ottawa (H31)

text: "HMCS Ottawa" liitettiin huhtikuussa 1943 Keskisen Atlantin saattajiin (), jossa sen tehtävänä oli suojata saattueita Newfoundlandin St. Johnsin ja Irlannin Derryn välillä. Alus siirrettiin 25. huhtikuuta 1944 Kanadan laivaston aluksista koottuun sukellusveneiden metsästykseen keskittyvään osastoon. "HMCS Ottawan" ollessa 11. Saattajaryhmän komentoaluksena sen alaisuudessa olivat "HMCS Kootenay", "HMCS Chaudière", "HMCS Gatineau" ja "HMCS St. Laurent".


title: HMCS Ottawa (H31)

text: 11. Saattajaryhmä osallistui "HMCS Ottawan" johdolla operaatio Neptunukseen eli Normandian maihinnousuun sukellusveneidentorjuntaosastona 25 mailia Plymouthista itään. Alus irroitettiin Beachy Headiin yhdessä "HMCS Kootenayn" kanssa saattueesta tukemaan "HMS Staticea", joka oli saanut havainnon sukellusveneestä. "HMCS Ottawa" sai kaikuluotaimella havainnon sukellusveneestä, minkä jälkeen se aloitti hyökkäyksen. Hieman myöhemmin pintaan nousi öljyä sekä tavaraa, jonka joukossa "U-678" merkitty lakki.


title: HMCS Ottawa (H31)

text: "HMCS Ottawa" palasi syyskuussa 1944 Kanadaan huollettavaksi. Alus poistettiin palveluksesta toukokuussa 1945 ja se siirrettiin romutettavaksi.


title: Vivika Ekman

text: Vivika Ekman (13.11.1826, Dragsfjärd – 13. marraskuuta 1911, Turku) oli suomalainen pianotaiteilija ja musiikinopettaja. Hän opiskeli Turussa pianonsoittoa kapellimestari Wilhelm Friedrich Siberin (k. 1855) oppilaana. Liivinmaalainen Siber asui Turussa vuodesta 1838 lähtien johtaen musiikkikoulua ja oppilasorkesteria. Laulua Ekman opiskeli Betty Boijen johdolla ja pianonsoittoa hänelle opetti myös tämän sisar Wilhelmina (Mina) Boije af Gennäs, joka myöhemmin muutti pianopedagogiksi Philadelphiaan Yhdysvaltoihin. Vivika Ekman opetti musiikkia Turussa vuodesta 1846 lähtien. Hän haki vielä lisäoppia Tukholmasta kesäisin 1850–1853 opettajinaan Jan van Boom, Wilhelm Bauck ja 1860-luvun lopulla opettajanaan Oscar Byström. Urkujensoittoa hänelle opetti Tukholmassa Elfrida Andrée ja harmoniaoppia Otto Daniel Winge. Ekman konsertoi pianistina ja orkesterisolistina usealla paikkakunnalla 1850- ja 1860-luvulla. Vuodesta 1870 lähtien hän opetti laulua pari vuosikymmentä Turussa Heurlinin ruotsalaisessa koulussa. Työnsä ohessa hän jatkoi pianonsoiton opetusta. Hänen tunnetuin oppilaansa oli Karl Ekman, joka ei ollut opettajansa sukulainen. Vivika Ekman opetti myös turkulaista pianistia ja pianonsoitonopettajaa Henriette Leijeliä.


title: Rimantas Grigas

text: Rimantas Grigas (s. 17. syyskuuta 1962 Klaipėda) on liettualainen koripallovalmentaja, joka on viimeksi toiminut Valko-Venäjän naisten koripallomaajoukkueen päävalmentajana vuosina 2012–2014.


title: Peter Winge

text: Åke Johan Berndt Frey, kirjailijanimi Peter Winge (3. joulukuuta 1919 Helsinki – 24. kesäkuuta 1978 Helsinki) oli suomenruotsalainen salapoliisiromaaneita kirjoittanut kirjailija.


title: Tahoua

text: Tahoua on Tahouan alueen pääkaupunki Nigerissä. Vuonna 2001 kaupungin asukasluku oli 73 002, joista naisia oli 37 476 ja miehiä puolestaan 35 526.


title: Tahoua

text: Tahoua sijaitsee kuivan paimentolaisalueen, jossa laidunnetaan lampaita, lehmiä ja vuohia, ja viljellyn alueen rajalla. Viljellyllä alueella kasvatetaan maapähkinää. Sahelin aluetta koetteli 1970- ja 1980-luvuilla kuivuus, jonka aikana Tahoua oli pakolaiskeskuksena.


title: Tahoua

text: Tahoua sijaitsee tärkeässä risteyskohdassa pääkaupungista Niameysta Agadeziin johtavan tien varrella. Tahouassa on myös lentoasema.


title: Suomi talviolympialaisissa 1956

text: Suomi saavutti Cortina d'Ampezzon talviolympialaisista 1956 seitsemän mitalia, joista kolme oli kultaisia, kolme hopeisia ja yksi pronssinen. Kisojen mitalitilastossa Suomi sijoittui kolmannelle tilalle.


title: Suomi talviolympialaisissa 1956

text: Nuorin suomalainen olympiaurheilija näissä kisoissa oli pikaluistelija Juhani Järvinen, joka oli kilpaillessaan 20 vuoden ja 265 päivän ikäinen. Vanhin suomalainen osallistuja taasen oli maastohiihtäjä Eero Kolehmainen, jolle ikää oli kilpaillessa kertynyt 37 vuotta ja 315 päivää.


title: Paula Baracho

text: Paula Baracho Rosas Ribeiro (s. 31. heinäkuuta 1981 Recife) on brasilialainen uimari. Hän on saanut Pan-Amerikan kisoissa 4 × 200 metrin vapaauintiviestissä hopeaa vuonna 2003 ja pronssia 2007. Hän myös osallistui vuoden 2004 kesäolympialaisiin Ateenassa sijoittuen 4 × 200 metrin vapaauintiviestissä seitsemänneksi.


title: Lasse Kuusela

text: Lasse Uolevi Kuusela (7. kesäkuuta 1928 Helsinki– 8. heinäkuuta 2007) oli suomalainen laulaja. Ensimmäiset levytyksensä hän teki 1950-luvulla Matti Louhivuoren kanssa..


title: Lasse Kuusela

text: Jo nuoruudessaan kuorolaulua harrastanut Lasse Kuusela opiskeli yksinlaulua Martti Lohikosken johdolla tarkoituksenaan suuntautua taidelaulun alalle. Vuonna 1951 hän osallistui kuitenkin iskelmäkuninkuuskilpailuihin Georg Malmsténin kappaleella "Musta Hermanni" ja saavutti ensimmäisen sijan. Tämän jälkeen hän aloitti kiertueet harmonikkataiteilija Esko Könösen kanssa lähinnä Könösen silloisen kotikaupungin Joensuun seudulla, ja pian hän liittyi Matti Louhivuoren ja Metro-tyttöjen "Toivelauluilta"-kiertueryhmään, jossa hän toimi juontajana ja yhtenä laulajana. 1950-luvun mittaan hänen kiertue- ja työtovereikseen tulivat myös muiden muassa Reino Helismaa, Esa Pakarinen, Masa Niemi ja Olavi Virta. Kuuselan ensimmäinen oma levytys oli Toivo Kärjen ja Reino Helismaan ralli "Sekajunan matkassa" vuonna 1956. Kiertueiden loputtua Kuusela perusti oman yhtyeen ja opetteli samalla kontrabasson soiton. Henry Theelin jätettyä esiintymisensä vähemmälle 1970-luvulla Kuusela siirtyi Jorma Juseliuksen yhtyeen toiseksi laulusolistiksi Mikko Järvisen ohella ja esiintyi sen kanssa 1980-luvun puoliväliin saakka.


title: Kari Purhonen

text: Kari Purhonen (s. 1951) on suomalainen sokea laulaja. Hän levytti vuosina 1969-1971 yhteensä 10 kappaletta Safir- ja Blue Master Blu -levymerkeille. Purhonen oli Tauno Suojasen löytö, ja häntä markkinoitiin Suomen Ray Charlesina.


title: Mokhtar Ghyaza

text: Mohamed Mokhtar Ghyaza (, s. 15. marraskuuta 1986 Sfax) on tunisialainen koripalloilija. Sentterinä pelaava Ghyaza edustaa Tunisian pääsarjassa pelaavaa ES Radèsia. Ghayza saavutti Tunisia maajoukkueessa pronssia vuoden 2009 Afrikan-kisoissa.


title: Sabata – salaperäinen ratsastaja

text: Sabata – salaperäinen ratsastaja (, ) on Gianfranco Parolinin ohjaama spagettiwesternin klassikko, jonka ensi-ilta oli vuonna 1969. Elokuva sai kaksi jatko-osaa, "Adios Sabata" (1970) ja "Sabatan paluu" (1971), joskin pääosan esittäjä Lee Van Cleef oli mukana vain jälkimmäisessä. "Adios Sabatassa" nimiroolissa näyttelee Yul Brynner.


title: Sabata – salaperäinen ratsastaja

text: Pienessä Daugherty-nimisessä pikkukaupungissa tapahtuu suuri pankkiryöstö. Kukaan asukkaista ei tiedä, että itse kaupungin johtokunta on ryöstön takana. Pian tämän jälkeen kaupunkiin saapuu salaperäinen, lahjomaton muukalainen, joka saa selville totuuden ja aikoo panna väärintekijät maksamaan teoistaan.


title: Sabata – salaperäinen ratsastaja

text: "Video-oppaassa" vuodelta 1994 Harri Närhi kutsuu "Sabataa" sujuvaksi länkkäriksi ja antaa sille kolme tähteä viidestä, mikä vastaa sanallista arviota ”hyvä”.


title: Rautasoini

text: Rautasoini Oy on yksi Suomen vanhimmista romuliikkeistä. Yritys on säilynyt koko historiansa ajan saman suvun omistuksessa ja rautakauppaa tehdään jo neljännessä polvessa.


title: Rautasoini

text: Huhtikuussa 2008 rakennus-, konepaja ym. teollisuusjätteiden kuljetus- sekä lajittelutoimintaan erikoistuneen Kuljetusliike Helander Oy:n koko osakekanta siirtyi Rautasoini Oy:n omistukseen.


title: Rautasoini

text: Rautasoini kerää, lajittelee ja jalostaa metalli- ja rautaromua teollisuuden raaka-aineeksi. Vuosittain Rautasoini käsittelee noin 40 000 tonnia metalliromua.


title: Strada

text: Strada oli Yle Kulttuurin Yle TV1:lle tuottama viikoittainen ohjelma. Vuosina 2008–2015 lähetetyn ohjelman olivat kehittäneet Juha Suomalainen ja Olli Kangassalo.


title: Strada

text: Strada oli asiallisuuden ja viihteen rajamaastossa liikkunut kulttuurin road-show, jota juontivat Joonatan Pitkänen ja Marjut Tervola. Ohjelman aiempia juontajia olivat olleet Outi Popp, Ivan Puopolo, Sanna Stellan ja Tuulianna Tola. Stradan journalistisesta linjasta vastasi Olli Kangassalo ja sitä tuotti Inari Uusimäki.


title: KK Nevėžis

text: Krepšinio Klubas Nevėžis on liettualainen koripallojoukkue Kėdainiaista.


title: KK Nevėžis

text: Seura perustettiin vuonna 1992 ja kaudeksi 2002–2003 se nousi Liettuan koripalloliigaan. Kaudella 2005–2006 joukkue oli Liettuan liigan neljäs häviten pronssipelissä KK Šiauliaille. Nevėžis eteni Baltian liigan haastajasarjan loppuotteluun kaudella 2007–2008, jossa se voitti VEF Rigan luvuin 81–68. Samalla se varmisti paikkansa Baltian liigan Elite Divisiooniin kaudeksi 2008–2009.


title: Don José

text: Don José on fiktiivinen hahmo, joka on yksi Carmen-oopperan päähenkilöistä. Don José on tarinan alussa korpraali, mutta joutuu luopumaan urastaan hyökättyään esimiehensä luutnantti Zunigan kimppuun.


title: Don José

text: 1. näytöksessä torilla Don José on ainoa, joka ei ole huomaavinaankaan Carmenia. Tämä harmittaa Carmenia, ja tämä heittää kukan Don Josén jalkoihin. Muiden lähdettyä Don José poimii kukan, ja säilyttää sen.


title: Don José

text: 2. näytöksessä majatalo Lillas Pastiassa Don José on seuraamassa Carmenin tanssia ja kun kello soittaa sotilaita yöksi kasarmiin, haluaa Don José lähteä. Carmen pilkkaa häntä asiasta, mutta Don José myöntää tälle rakkautensa. Carmen ei usko. Sisään tulee Don Josén esimies, luutnantti Zuniga, joka myös pitää Carmenista ja sen vuoksi Don José käy hänen kimppuunsa.


title: Don José

text: 3. Näytöksessä Don José on vuorilla salakuljettajien kanssa liityttyään heihin, mutta Micaela tulee hakemaan Don Joséa pois, koska hänen äitinsä on kuolemaisillaan. Don José vannoo Carmenille palaavansa.


title: Don José

text: 4. näytöksessä härkätaisteluareenan ulkopuolella Don José pyytää Carmenia seuraamaan itseään, mutta Carmen ei tahdo. Don José kysyy vielä kerran, mutta koska vastaus on ei, hän tappaa Carmenin. Lopussa Don José viedään vankilaan.


title: Curling talviolympialaisissa 2010

text: Vancouverin talviolympialaisissa 2010 kilpailtiin curlingissa viidennen kerran olympialiikkeen historiassa 16.–27. helmikuuta. Kilpailupaikkana toimi Vancouverin olympia/paralympiakeskus. Kilpailusysteemi oli identtinen edellisiin olympialaisiin verrattuna, eli sekä miehet että naiset pelasivat kymmenen joukkueen alkulohkossa kerran kaikkia vastaan, minkä jälkeen neljä parasta maata selviytyi välieriin, joiden voittajat selvisivät loppuotteluun ja häviäjät pronssiotteluun.


title: Curling talviolympialaisissa 2010

text: Sekä miesten että naisten turnauksessa kymmenen joukkuetta pelaa yksinkertaisen runkosarjan. Runkosarjan neljä parasta joukkuetta etenevät välieriin, joissa ykkönen kohtaa nelosen ja kakkonen kolmosen. Välierien voittajat etenevät loppuotteluun ja häviäjät pronssiotteluun. Tasatilanteissa runkosarjan neljännestä sijasta järjestetään uusintaottelu, muut sijat ratkaistaan keskinäisten otteluiden voittojen perusteella - minkäänlaisia piste-eroja ei huomioida.


title: Leena Jääskeläinen

text: Leena Marjatta Jääskeläinen (o.s. Hakola, s. 22. heinäkuuta 1939 Viipuri) on suomalainen urheiluvaikuttaja ja entinen aktiiviurheilija.


title: Leena Jääskeläinen

text: Jääskeläinen voitti Suomen mestaruuden koripallossa vuosina 1961–1965 Helsingin Työväen Uimarien joukkueessa sekä pesäpallossa vuosina 1964 ja 1965 Pallo-Toverien joukkueessa.


title: Leena Jääskeläinen

text: Jääskeläinen on työskennellyt muun muassa kouluhallituksen tyttöjen liikuntakasvatuksen ylitarkastajana vuosina 1973–1991 ja Lapin Urheiluopiston rehtorina vuodesta 1994. Hän oli Tahko Pihkala -seuran puheenjohtaja vuosina 1985–1997 sekä Valtion urheiluneuvoston jäsen vuosina 1981–1986. Hän on toiminut Ounasvaaran Hiihtoseuran puheenjohtajana. Jääskeläinen on SVUL:n kunniajäsen ja hän on saanut liikuntaneuvoksen arvonimen vuonna 2002. Pro Urheilu -mitalin hän sai vuonna 2009.


title: Leena Jääskeläinen

text: Leena Jääskeläisen isä Martti Hakola menestyi pesäpalloilijana ja yleisurheilijana. Hänen poikansa Oula Jääskeläinen oli Suomen paras taitoluistelija 1980-luvun lopulla ja 1990-luvun alussa.


title: Leena Hakola

text: Leena Hakola -nimisiä henkilöitä ovat:


title: Financial District (Manhattan)

text: Financial District (lyh. FiDi), virallisesti "Wall Street", on New Yorkissa Manhattanin eteläosassa sijaitseva rahoituslaitosten keskittymä. Alueella sijaitsee lukuisia pörssejä kuten New Yorkin pörssi, NASDAQ, AMEX, NYMEX ja NYBOT sekä Yhdysvaltain keskuspankin New Yorkin liittovarantopankki. Siellä sijaitsivat myös World Trade Centerin kaksoistornit. Alueen keskustana pidetään Wall Streetin ja Broad Streetin risteystä. Financial Districtin alueella asuu vakituisesti noin 56 000 ihmistä.


title: New Super Mario Bros. Wii

text: New Super Mario Bros. Wii on Nintendon vuonna 2009 julkaisema tasohyppelypeli. Peli julkaistiin alun perin Australiassa 11. marraskuuta 2009, sitten Euroopassa 20. marraskuuta 2009, Pohjois-Amerikassa 15. marraskuuta 2009 ja Japanissa 3. joulukuuta. Peli on jatkoa vuonna 2006 julkaistulle "New Super Mario Bros.":ille.


title: New Super Mario Bros. Wii

text: "New Super Mario Bros. Wii" on myynyt yhteensä 27,88 miljoonaa kappaletta, tehden siitä viidenneksi myydyimmän Wii-pelin.


title: New Super Mario Bros. Wii

text: On Prinsessa Peachin syntymäpäivä. Hänen juhliessaan ystäviensä Marion, Luigin, sinisen ja keltaisen Toadin kanssa, paikalle tuodaan syntymäpäiväkakku, josta hyppäävät Koopalingit ja Bowser Jr., jotka kidnappaavat Peachin. Mario, Luigi ja Toadit lähtevät pelastusretkelle.


title: New Super Mario Bros. Wii

text: "New Super Mario Bros. Wii"n pelaaminen on samantyyppistä kuin edeltäjässään "New Super Mario Bros.":issa, pelaajan kuuluu mennä kentissä pisteestä A pisteeseen B ennen ajan loppumista, ideana on päästä lipputankoon asti. Jokaisessa kentässä on myös lippu, jota koskettamalla pääsee jatkamaan lipun kohdasta, jos kuolee. Kentissä on myös erilaisia lisävoimia ja esineitä, joita voi hyödyntää. Esteitä ovat erilaiset viholliset ja rotkot. Pelaaja osaa tyypillisesti kävellä, juosta, hyppiä ja tehdä muita perinteisiä liikkeitä. "Super Mario World"istä tuttu pyörähdyshyppy on tehnyt paluunsa. Pelaaja pystyy hyödyntämään Wii Remoten liikkeentunnistusta, muun muassa liikuttamalla erilaisia objekteja (kuten keinulautoja).


title: New Super Mario Bros. Wii

text: Jokaisessa kentässä on kolme Tähtikolikkoa. Niitä keräilemällä voi ostaa Toad-taloja sekä erilaisa neuvoa antavia videoita Prinsessa Peachin linnasta.


title: New Super Mario Bros. Wii

text: Peli sisältää täysin uudenlaisen moninpelitilan, jossa maksimissaan neljä pelaajaa voi liikkua kentissä. Pelaajat voivat kantaa ja heitellä toisiaan. Jos joku pelaaja ottaa laatikon, josta tulee lisävoimia, sieltä tulee niitä niin monta kuin pelaajia on. tietyn pelaajan kuollessa hän palaa kenttään kuplan sisällä, jolloin muut pelaajat voivat puhkaista sen. Pelaajat voivat myös pelata moninpelitilaa nimeltään "Coin Battle", jossa kilpaillaan kolikoiden keräämisestä.


title: New Super Mario Bros. Wii

text: Pelaaja menee kenttiin ylhäältäpäin kuvatussa karttavalikossa, jossa mennään teitä pitkin. Kenttien lisäksi kartalla on Toad-taloja, joissa pelattavista minipeleistä voi voittaa erilaisia palkintoja ja Warp-kanuunoita, joiden avulla voi päästä uusiin maailmoihin. Kartoissa on myös salareittejä, joiden avulla voi ohittaa erilaisia kenttiä. Sekä Warp-kanuunoiden että salareittien löytäminen vaatii salaisen uloskäynnin löytämistä tietyistä kentistä. Kartalla on "Super Mario Bros. 3":n tapaan vihollisia. Niihin törmätessään pelaajan pitää kerätä ajassa kentältä löytyvät kahdeksan Toad-merkkiä, varoten samalla vihollisia.


title: New Super Mario Bros. Wii

text: Pelissä on useita lisävoimia, klassiset Fire Mario ja Invincible Mario sekä edeltäjästään tuttu Mini-Mario tekevät paluun. Uusia lisävoimia ovat Propeller Mario, jolla voi lentää korkealle ja Penguin Mario, joka osaa heitellä jääpalloja, uida hyvin ja liukua jään päällä. Myös "Super Mario Galaxy"ssä esiintynyt Ice Mario esiintyy tällä kertaa jääpalloja heittelevänä versiona.


title: New Super Mario Bros. Wii

text: "New Super Mario Bros. Wii"ssä pääsee "Super Mario World"in tapaan ratsastamaan Yoshilla. Niitä on eri kentissä. Yoshit osaavat syödä vihollisia ja ne osaavat myös tehdä potkuhypyn, jolla pääsevät korkealle.


title: New Super Mario Bros. Wii

text: Jos pelaajalle tulee ongelmia, hän voi saada avukseen Super Guide-nimisen oppaan, jossa Luigi läpäisee kentän pelaajanpuolesta. Pelaaja voi sitten läpäistä kentän itse uudelleen tai ohittaa sen.


title: Curling olympialaisissa

text: Curling oli ensimmäistä kertaa mukana talviolympialaisten ohjelmassa Chamonix´n vuoden 1924 olympialaisissa, jolloin lajia pelattiin alun perin näytöslajina. Kuitenkin vuonna 2006 Kansainvälinen olympiakomitea antoi Chamonix´n miesten curling-turnaukselle virallisen olympiastatuksen. Chamonix´n jälkeen curling oli näytöslajina Lake Placidissa 1932, Calgaryssa 1988 ja Albertvillessa 1992, Naganon vuoden 1998 olympialaisista lähtien curlingia on pelattu olympialaisissa virallisena kilpailulajina sekä miehissä että naisissa. Vuoden 2018 olympialaisiin on uutena kilpailutapahtumana tulossa sekanelinpeli.


title: Curling olympialaisissa

text: Olympialaisten curlingin menestynein maa on Kanada.


title: Antonio Ascari

text: Antonio Ascari (15. syyskuuta 1888 Mantova, Italia - 26. heinäkuuta 1925 Pariisi, Ranska) oli italialainen Grand Prix -mestari.


title: Antonio Ascari

text:
Hän aloitti kilpailemisen 1919 Fiatilla ja ajoi myöhemmin Alfa Romeolla. Hän voitti Italian Grand Prix'n 1924 ja Belgian Grand Prix'n 1925. Hän kuoli onnettomuudessa Ranskan Grand Prix'ssa Autodrome de Montlhéry'lla samana vuonna.
Hänen poikansa Alberto Ascari oli myös kilpa-autoilija.


title: Sergei Kovaljov

text: Sergei Adamovitš Kovaljov (Серге́й Ада́мович Ковалёв; s. 2. maaliskuuta 1930) on venäläinen ihmisoikeusaktivisti ja poliitikko, joka oli Neuvostoliiton aikaan toisinajattelija ja poliittinen vanki.


title: Sergei Kovaljov

text: Kovaljov syntyi ukrainalaisessa Seredina-Budan kaupungissa lähellä Sumya. Vuonna 1932 hänen perheensä muutti Podlipkin kylään lähelle Moskovaa. Hän valmistui 1954 Moskovan valtionyliopistosta. Kovaljoville kertyi yli 60 biofysiikan alan tieteellistä julkaisua. 1950-luvun puolivälistä alkaen hän vastusti Trofim Lysenkon teorioita, joita Neuvostoliiton kommunistinen puolue kannatti.


title: Sergei Kovaljov

text: 1969 Kovaljov oli mukana perustamassa Neuvostoliiton ensimmäistä ihmisoikeusjärjestöä nimeltään "Aloiteryhmä ihmisoikeuksien puolustamiseksi NL:ssa" (Инициативная группа по защите прав человека в СССР). Sittemmin hänestä tuli keskeinen yhteyshenkilö Liettuan toisinajattelijoihin. Kovaljov oli aktiivisesti mukana toimittamassa samizdat-lehtiä.


title: Sergei Kovaljov

text: Hänet pidätettiin 8.12.1974 ja tuomittiin Vilnassa neuvostovastaisesta kiihotus- ja propagandatoiminnasta (rikoslain 70 pykälä). Kovaljov vietti seitsemän vuotta työleireillä Permin alueella ja Tšistopolin vankilassa, ja myöhemmin hänet pakotettiin muuttamaan kolmeksi vuodeksi Kolymaan. Sittemmin hän palasi Kolymasta ja asettui Kalininiin (nykyinen Tver).


title: Sergei Kovaljov

text: Mihail Gorbatšovin noustua valtaan ja aloitettua perestroika-uudistuspolitiikkansa Kovaljovin sallittiin palata Moskovaan vuonna 1986. Hän jatkoi aktivistin työtään ja oli mukana perustamassa useita keskeisiä humanitaarisia järjestöjä ja aloitteita:


title: Sergei Kovaljov

text: Neuvostoliiton luhistuttua Kovaljov alkoi toimia virallisesti politiikassa. Tammikuussa 1991 hän oli mukana kirjoittamassa Venäjän ihmisoikeusjulistusta, ja antoi merkittävän panoksen Venäjän federaation perustuslain 2 artiklan (”Ihmis- ja kansalaisoikeudet ja -vapaudet”) laadintaan.


title: Sergei Kovaljov

text: 1990–1993 hän oli Venäjän kansanedustajien kongressin jäsen ja kuului Venäjän federaation korkeimman neuvoston puheenjohtajistoon. Hän oli presidentti Boris Jeltsinin ihmisoikeuskomission puheenjohtaja ja duuman ihmisoikeusvaltuutettu.


title: Sergei Kovaljov

text: 1993–2003 Kovaljov oli duuman jäsen. 1996–2003 hän osallistui myös Euroopan neuvoston parlamentaarisen yleiskokouksen työhön Venäjän duuman edustajana sekä oikeusasiain ja ihmisoikeuksien valiokunnan jäsenenä.


title: Sergei Kovaljov

text: 1993 hän oli perustamassa liikettä ja sittemmin poliittista puoluetta nimeltään Venäjän valinta (Выбор России), jonka nimeksi muutettiin myöhemmin Venäjän demokraattinen valinta (Демократический выбор России).


title: Sergei Kovaljov

text: Vuodesta 1994 Kovaljov (joka toimi silloin Jeltsinin ihmisoikeusneuvonantajana) on vastustanut Venäjän sotatoimia Tšetšeniassa, tehnyt yhteistyötä kapinallisten kanssa ja kehottanut Venäjän sotilaita antautumaan. Hän oli itse Groznyissa todistamassa ensimmäistä Tšetšenian sotaa. Hänen päivittäinen raportointinsa puhelimen ja television välityksellä edesauttoi Venäjän julkisen mielipiteen kääntymistä sotaa vastaan. Kovaljovin toiminta johti siihen, että hän menetti ihmisoikeusvaltuutetun asemansa duumassa 1995.


title: Sergei Kovaljov

text: Kovaljov on kritisoinut avoimesti Boris Jeltsinin ja Vladimir Putinin hallintojen autoritaarisia taipumuksia. Kovaljov erosi 1996 presidentin ihmisoikeuskomission johdosta julkaistuaan Jeltsinille suunnatun avoimen kirjeen, jossa hän kritisoi presidenttiä demokratian periaatteiden pettämisestä. 2002 hän organisoi julkisen tutkintakomitean, joka pyrki selvittämään Moskovan kerrostaloräjäytykset 1999 (ns. Kovaljovin komissio). Komission työt jäivät kesken, koska sen jäsen Sergei Jušenkov murhattiin, toinen jäsen Juri Štšekotšihin kuoli äkillisesti (väitteiden mukaan tallium-myrkytykseen) ja sen oikeudellinen neuvonantaja ja tutkija Mihail Trepaškin pidätettiin.


title: Sergei Kovaljov

text: Kovaljov on saanut lukuisia palkintoja ja tunnustuksia. Vuonna 2005 hän esiintyi "He valitsivat vapauden (Они выбирали свободу)" -nimisessä neliosaisessa tv-dokumenttisarjassa, joka kertoo Neuvostoliiton toisinajattelijaliikkeestä.


title: Elisabeth Röhm

text: Elisabeth Röhm (s. 28. huhtikuuta 1973 Düsseldorf, Länsi-Saksa) on amerikansaksalainen näyttelijä. Hänet tunnetaan rooleistaan televisiosarjoissa "Kova laki", "Eureka Street", "Wall Streetin pörssihait", "Angel", "Naistenmiehet" ja "Heroes". Hän on näytellyt myös muun muassa elokuvissa "Harry pala palalta" (1997), "Miss FBI – aseistettu ja ihana" (2005), "American Hustle" (2013) ja "Joy" (2015).


title: Elisabeth Röhm

text: Röhm oli kihloissa Austin Smithardin kanssa vuonna 2000 ja MSNBC:n toimittaja Dan Abrahamsin kanssa vuodet 2003–2005. Vuodesta 2007 lähtien hän on ollut kihloissa Ron Woosterin kanssa. Heillä on huhtikuussa 2008 syntynyt tytär.


title: Elisabeth Röhm

text: Röhmin perhe muutti Yhdysvaltoihin hänen ollessa yksivuotias. Hänellä on Saksan ja Yhdysvaltain kaksoiskansalaisuus. Hän kasvoi Bedfordissa New Yorkissa. Röhm valmistui vuonna 1991 St. Andrew’s-Sewanee Schoolista ja opiskeli kirjoittamista ja Euroopan historiaa Sarah Lawrence Collegessa Bronxvillessä.


title: NCAA-koripallon I-divisioona

text: NCAA koripallon I-divisioona on NCAA:n korkein yliopistosarja koripallossa. Sarjaa on järjestetty vuodesta 1939 lähtien ja nykyisin mukana on 351 yliopistoa. "March Madness" nimellä kulkevaan lopputurnaukseen pääsee 68 joukkuetta.


title: Katja Lindroos

text: Katja Lindroos (s. 1969) on toimittaja, tutkija ja yrittäjä. Lindroos on työskennellyt muun muassa Imagen toimituspäällikkönä ja Muoto-lehden päätoimittajana. Koulutukseltaan Lindroos on taiteen maisteri ja on kuratoinut ja opettanut Taideteollisessa korkeakoulussa sekä vetänyt ideointityöpajoja.


title: Katja Lindroos

text: Lindroos on toimittanut ja kirjoittanut teokset 50-, 60- ja 70-luvun kerros- ja rivitaloista, elämänhallinnasta, brändeistä, designista ja flamencosta, sekä tehnyt Amsterdamin matkaoppaan.


title: Camillo Ranzani

text: Camillo Ranzani (22. kesäkuuta 1775 Bologna – 23. huhtikuuta 1841 Bologna) oli italialainen luonnontieteilijä ja apotti.


title: Camillo Ranzani

text: Ranzani toimi Bolognan yliopiston luonnontieteiden professorina. Georges Cuvier tapasi hänet Bolognassa vuonna 1810 ja ihastui yliopiston selkärankaiskokoelmiin niin, että kutsui Ranzanin Pariisiin, missä tämä asui kaksi vuotta. Hän nimesi useita uusia kalalajeja ja linnuista kirjomaatimalin ("Orthonyx temminckii") ja kirjosepän ("Trachyphonus vaillantii") vuonna 1821.


title: Camillo Ranzani

text: Ranzanin kunniaksi on nimetty katu Bolognassa ja Roomassa.


title: Western Athletic Conference

text: Western Athletic Conference on Yhdysvaltojen länsiosien opiskelijaurheilujoukkueiden järjestö, joka järjestää turnauksia amerikkalaisessa jalkapallossa, koripallossa, baseballissa ja tenniksessä. Siihen osallistuu yliopistojen urheilujoukkueita Kalifornian, Havaijin, Idahon, Louisianan, Nevadan, New Mexicon ja Utahin osavaltioista.


title: Western Athletic Conference

text: Western Athletic Conference on perustettu vuonna 1962. Se on kuudenneksi vanhin Yhdysvaltojen kaikkiaan yhdestätoista samantyyppisestä järjestöstä.


title: Ville Olki

text: Ville Olki (s. 28. helmikuuta 1976) on suomalainen koripalloilija. Hän on 191 cm pitkä.


title: Ville Olki

text: Olki aloitti ammattilaisuransa Helsingin NMKY:ssä vuonna 1994. Hän on edustanut Vantaan Pussihukkia vuosina 1998–2004. Vuonna 2003 hänet valittiin vuoden parhaaksi kuudenneksi pelaajaksi.


title: Andrei Voronihin

text: Andrei Nikiforovitš Voronihin (; 28. lokakuuta 1759 Novoje Usolje – 5. maaliskuuta 1814 Pietari) oli venäläinen uusklassismin ajan arkkitehti ja taidemaalari. Voronihin syntyi Novoje Usoljen kylässä perheeseen, jonka jäsenet olivat kreivi Stroganovin orjia. Voronihin opiskeli Stoganovien taidekoulussa, josta parhaat oppilaat lähetettiin jatko-opintoihin suurempiin kaupunkeihin. Voronihin lähetettiin Moskovaan, jossa häntä opetti muun muassa Vasili Baženov. Kuultuaan Voronihinin menestyksestä kreivi Stroganov lähetti hänet Pietariin. Vuonna 1786 Stroganov vapautti Voronihinin orjuudestaan. Hän matkusti kreivin pojan, Paul Stroganovin kanssa Saksaan, Ranskaan ja Sveitsiin. Vuonna 1789 he matkustivat Pariisiin, jossa Vorohinin teki lopullisen päätöksen tulla arkkitehdiksi. Maaliskuusta 1800 lähtien Voronihin työskenteli Pietarin taideakatemian arkkitehtuurin professorina. Vuonna 1801 hän alkoi työskennellä kuuluisimman projektinsa, Kazanin katedraalin, parissa. Katedraali valmistui 1811. Vuosina 1806–1811 Voronihin rakensi kaivosinstituutin rakennuksen.


title: Michael Doleac

text: Michael Doleac (s. 15. kesäkuuta 1977 San Antonio) on yhdysvaltalainen koripalloilija. Hän pelasi ammattilaisena vuosina 1998–2008. Sitä ennen Doleac pelasi Utahin yliopiston joukkueessa ja teki siellä poikkeuksellisen menestyksekkään uran. Ammattilaisuransa jälkeen Doleac aikoo jatkaa opintojaan.


title: Andrea Hall

text: Andrea Hall (s. 31. lokakuuta 1947) on amerikkalainen näyttelijä ja näyttelijä Deidre Hallin kaksoissisko. Näyttelijänä hänet tunnetaan muun muassa roolistaan Päivien viemää- saippuasarjassa.


title: Kirby (täsmennyssivu)

text: Kirby voi tarkoittaa seuraavia:


title: Christina Swindle

text: Christina Marie Swindle (s. 6. lokakuuta 1984 Miami, Florida) on yhdysvaltalainen uimari. Hän voitti kultaa 4 × 100 metrin vapaauintiviestissä vuoden 2003 Pan-Amerikan kisoissa Santo Domingossa Amanda Weirin, Colleen Lannen ja Courtney Shealyn kanssa. Samoissa kisoissa hän sai hopeamitalin 100 metrin vapaauinnissa.


title: Christina Swindle

text: Swindle rikkoi 50 ja 100 metrin vapaauinnin kansalliset high school -ennätykset vuonna 2000. Hänen yliopistonsa oli Auburnin yliopisto Alabamassa.


title: Arcus (urheiluseura)

text: Arcus on turkulainen jousiammuntaseura, joka on perustettu vuonna 1953.


title: Arcus (urheiluseura)

text: Arcus on järjestänyt kansallisia kilpailuja ja muun muassa MM-karsintakilpailun 2009. Neljä seuran valmentajaa on suorittanut Suomen Jousiampujain liiton valmentajakurssin. Arcusta ovat edustaneet muun muassa Juuso Huhtala ja Mika Savola.


title: Mail.ru Group

text: Mail.ru Group (10/2010 asti nimenä "Digital Sky Technologies", lyh. DST) on venäläinen internet-toimialan konserni. Se on omien sanojensa mukaan Venäjän ja koko Itä-Euroopan suurin internetissä toimiviin yrityksiin sijoittaja.


title: Mail.ru Group

text: Konsernin hallinnoimat yritykset keräävät jopa 70 prosenttia kaikista venäjänkielisen internetin sivulatauksista. Yhtiöllä on toimistot Moskovassa ja Lontoossa. Yhtiön osake on noteerattu Lontoon pörssissä (LSE). Uutistoimisto Ria Novosti arvioi yhtiön 28. arvokkaimmaksi julkisesti noteeratuksi venäläiseksi pörssiyritykseksi helmikuun 2013 sadan yrityksen listauksessaan. Vuoden 2014 vertailussa yhtymä oli noussut markkina-arvoltaan 21. suurimmaksi. Yhtiön arvoksi laskettiin tällöin 305,234 miljardia ruplaa vuoden 2013 lopussa (+41,6 % edellisvuoteen).


title: Mail.ru Group

text: Mail.Ru aloitti 1998 tarjoamalla sähköpostipalvelua.


title: Mail.ru Group

text: Yhtiö on hallitsee kolme Venäjän suurinta sosiaalisen median palvelua VK, Odnoklassniki ja Moi Mir (myös My World@Mail.Ru).


title: Mail.ru Group

text: Lisäksi yhtiöllä on My.com-brändi, jonka alaisuudessa se tarjoaa sähköposti-, chätti-, peli- ja karttapalveluja mobiili- ja PC-alustoille.


title: Mail.ru Group

text: Yhtiö julkaisee myös ilmaiseksi pelattavia PC-pelejä, esim. Armored Warfare, Skyforge, Warface ja Revelation Online.


title: Mail.ru Group

text: Ennen pörssilistautuimistaan konsernin suurimpiin sijoittajiin kuuluu venäläinen, uzbekkisyntyinen miljardööri Ališer Usmanov. Vedomostin mukaan Usmanovin omistusosuus yrityksestä on noin 32 prosenttia. Vähemmistöomistajien joukkoon kuuluvat Goldman Sachs, Tiger Global Management ja Renaissance Capital.


title: Mail.ru Group

text: 12. huhtikuuta 2010 Kiinan suurin internet-alan yritys Tencent, Inc. kertoi investoivansa 300 miljoonaa dollaria konserniin. Tencent sai 10,26% omistusosuuden, 0,51% äänivallasta ja oikeuden nimittää yhden tarkkailijan sen johtoryhmään. Yritykset sopivat myös strategisesta kumppanuudesta.


title: Mail.ru Group

text: Lokakuussa 2010 yritys vaihtoi nimekseen Mail.ru Group ja kertoi listautuvansa Lontoon pörssiin. Annilla kerrottiin tavoiteltavan noin 600 miljoonaa euroa. Koko konsernin arvioitiin tuolloin olevan noin 4 miljardin euron arvoinen.


title: Mail.ru Group

text: Vuonna 2009 yritys herätti huomiota sijoituksillaan Facebookiin ja Zyngaan, joita pidettiin vahvasti ylihintaisina.Mail.ru-konserni on tehnyt sijoituksia myös Baltiaan, Länsi-Eurooppaan ja Kiinaan. Vuonna 2009 yhtiö hallinnoi yli miljardin dollarin sijoitusomaisuutta, tyypillisen sijoituksen koko on 10-100 miljoonaa.


title: Mail.ru Group

text: Yhtiö on tehnyt sijoituksia muun muassa Facebookiin, Forticomiin, Grouponiin, ICQ:iin, Vkontakte.ru:hun ja Zynga:aan


title: Mail.ru Group

text: Mail.ru toimii emoyhtiönä (100% omistus) esimerkiksi Astrum Online Entertainmentille.


title: Vieras Paratiisissa

text: Vieras Paratiisissa on suomalaislaulaja Kari Tapion viimeinen studioalbumi ennen hänen kuolemaansa. Se julkaistiin 5.5.2010. Albumi sisältää Kari Tapion keikoilta tuttuja käännöskappaleita, joita hän ei syystä tai toisesta ollut aiemmin levyttänyt.


title: Hapoel Jerusalem BC

text: Hapoel Jerusalem BC on israelilainen koripalloseura. Se on menestynyt sekä kansallisella että kansainvälisellä tasolla. Seuran kotipaikka on Jerusalem.